ГӘЗИТ ЯҘМЫШЫ ҺЕҘҘЕҢ ҠУЛДА! » "Урал" гәзите\nГӘЗИТ ЯҘМЫШЫ ҺЕҘҘЕҢ ҠУЛДА!\nХѳрмәтле милләттәштәр, “Урал” гәзитен алдырып уҡыусылар! Бына тағы икенсе ярты йыллыҡҡа яҙылыу кампанияһы башланды. 14-нән 23 майға тиклем гәзиткә осһоҙораҡ хаҡҡа - 609 һум 60 тингә яҙылып ҡалырға мѳмкин. Гәзит ун кѳн эсендә 67 һум 73 тингә осһоҙая. Артабан хаҡ 677 һум 33 тин буласаҡ.\n“Урал” - ижтимағи-сәйәси гәзит. Ул дәүләт гәзите һәм унда эшләгән хеҙмәткәрҙәр ҙә Хѳкүмәтебеҙгә\nхеҙмәт итә. Милли баҫмаларҙың барыһы ла Хѳкүмәт тарафынан сығарыла, тимәк, гәзиткә лә хаҡты ул ҡуя. Ижтимағи-сәйәси гәзит үҙ аҡсаһына сыҡҡан реклама гәзите түгел. Уның тѳп маҡсаты - Хѳкүмәттең, Республика Башлығының эшен, дәүләт, социаль программаларҙы, урындағы власть органдарының эшен, милләт-ара мѳнәсәбәттәрҙе яҡтыртыу, дуҫлыҡты һәм ябай хеҙмәт кешеһенең тормошон һүрәтләү, үҙ телебеҙҙә сыҡҡан баҫмаларҙы, туған телде һаҡлап ҡалыу. Территорияһы буйынса район ҙур булғас, беҙ “Урал”ды тик почта аша яҙҙырабыҙ һәм таратабыҙ.\nРедакция үҙе тарата алмай, был ҙур сығымдар талап итә, быға мѳмкинлегебеҙ ҙә юҡ. Шул сәбәпле, ҡайһы бер ҡытыршылыҡтар ҙа килеп сыға, гәзит яҙҙырған кешеһенә барып етмәй, йә һуңлап бара. Әлбиттә, был юҫыҡта эш алып барыла, урындарҙан шылтыратыуҙар булһа, редакция тиҙ генә был проблеманы хәл итергә тырыша. Үҙ иҫәбенә булһа ла, гәзитте һалып ебәрә. Һеҙҙең дә почта хеҙмәткәрҙәренән “Урал”ды ваҡытында алып килеүен талап итергә тулы хоҡуғығыҙ бар. Бѳгѳн, милли баҫмаларҙың тиражы кәмегән мәлдә, редакциялар ауыр хәлдә ҡала. Эш урындары ҡыҫҡартыла, хеҙмәт хаҡының түбән булыуы сәбәпле, йәштәр аҡсалыраҡ урын эҙләй. Гәзиттә телем, халҡым тип янған, үҙ һѳнәрен яратҡан кешеләр генә эшләп килә. Һуңғы йылдарҙа тираж күҙгә күренеп кәмей. Район-ҡалала башҡорттар һанының ҡырҡа кәмеүе лә күҙәтелмәй.\nРедакция ла йыл әйләнәһенә райондың һәр ауылында булырға тырыша. Беҙ, үҙ сиратыбыҙҙа, тѳрлѳ мәҙәни сараларға, байрамдарға, һәр ауылдың оҫталары, абруйлы кешеләре, матур ғаилә ҡорған йәштәре, изге башланғыстар һәм башҡа бик күп темаларҙы урынға барып яҡтыртырға тырышабыҙ. Бер ѳлкәне лә, тармаҡты ла күҙ уңынан ысҡындырмайбыҙ. Ҡала-районда йәшәгән ижад һѳйѳүселәр тураһында яҙабыҙ, уларҙың әҫәрҙәре менән таныштырабыҙ. Һәр ерҙә гәзит тураһында һѳйләйбеҙ, ѳндәп, ѳгѳтләп, ѳйҙән-ѳйгә лә йѳрѳп яҙҙырабыҙ. Тѳрлѳ акциялар, конкурстар ҙа ойошторабыҙ. Әммә былар бик аҙ һѳҙѳмтә бирә. Хѳрмәтле милләттәштәр! Берәү ҙә беҙгә, үҙ телеңдә сыҡҡан гәзиткә яҙылма, тимәй. Башҡорт телендә сыҡҡан китапты уҡыма, тип тыймай. Беҙ үҙебеҙ яҙылмайбыҙ, уҡымайбыҙ, битарафлыҡ күрһәтеп, бик ҙур сәйәси хата яһайбыҙ.\nШуның менән 1922 йылдан бирле сыҡҡан, республикабыҙҙа иң оло гәзиттәрҙең береһе һаналған, 93 йәшлек тарихы булған башҡорт гәзитен һаҡлап ҡалыр, ярҙам итер урынға, вайымһыҙлығыбыҙ арҡаһында ярҙан этәбеҙ. Милләттәштәр, башҡорт гәзите сит милләт кешеһенә түгел, беҙгә кәрәк. Шуның ѳсѳн күңелегеҙ тѳбѳндә йоҡлап ятҡан башҡортлоҡто, милли той- ғоларығыҙҙы уятыр ваҡыт етте. Үҙ баҫмаларыбыҙҙы үҙебеҙ һаҡлап алып ҡалмаһаҡ, кем һаҡлар! Яҙылайыҡ, рәхәтләнеп уҡыйыҡ. Гәзиттең тиражы беҙҙең халыҡтың берҙәмлеген, дуҫлығын, зыялылығын, белемле, уҡымышлы булыуын күрһәтә. Уның һан яғынан да күрһәткес булыуын иҫтән сығармайыҡ! Ул һеҙҙең турала, һеҙҙең яҡындарығыҙ, балаларығыҙ, ауылдаштарығыҙ тураһында яҙа. Шуны ваҡытында аңлаһағыҙ ине. Барҙы юҡҡа сығарыуы еңел, һуңынан тергеҙеүе ауыр... Бар мѳмкинлектәрегеҙҙе файҙаланып, рухи һәм күңел байлығығыҙҙы туплап, беҙҙең мѳрәжәғәтебеҙҙе ѳйҙән-ѳйгә, бер-берегеҙгә тапшырып, гәзиткә яҙылайыҡ, тираж кәмеүгә юл ҡуймайыҡ. Берҙәм, бергә булайыҡ!\nС. МИНҺАЖИТДИНОВА, Башҡортостандың атҡаҙанған матбуғат һәм киң мәғлүмәт хеҙмәткәре.


4 Апрель 2019, 16:06\n«Яҡты ҡала» республика программаһына ярашлы, 2024 йылға тиклем Башҡортостандағы биләмәләрҙә 140 мең яҡтыртҡыс һәм 43 мең бағана ҡуйыу күҙаллана. Ошо маҡсатҡа 3,8 миллиард һум аҡса йүнәлтеү планлаштырыла. 2018 йылдың 1 декабренән 2019 йылдың 15 мартына тиклем төбәктең 22 районының 161 биләмәһендә 3 610 яҡтыртҡыс ҡуйылған да инде.\nСибай ҡала хакимиәтенең сәнәғәт, төҙөлөш, транспорт һәм элемтә бүлеге начальнигы Светлана Әнүәр ҡыҙы Токмакова белдереүенсә, программа сиктәрендә ҡаланы яҡтыртыуға республика бюджетынан 90 процент аҡса бүленәсәк. Ҡалған 10 процент муниципалитет сығымы буласаҡ. Әлеге көндә ҡала хакимиәте Башҡортостан Республикаһының торлаҡ-коммуналь хужалығы министрлығы менән сараларҙы тормошҡа ашырыу өсөн субсидия юллауға килешеү төҙөгән.\nБыйыл урында яңы дөйөм хаҡы 10 миллион һумдан ашыу торған 679 яҡтылыҡ нөктәһе һәм бағаналар ҡуйыласаҡ. Улар менән идара итеү өсөн дистанцион система булдырыла. Атап әйткәндә, әлеге көндә бөтөнләй яҡтыртылмаған Төньяҡ ҡасабаһы, Арҡайымдың Дәүләт, Батыр Вәлит, Баҡыр-Үҙәк, Жуков, Рыбаков, З.Биишева, Сөләймәнов, Өмөтбаев, Мәмбәтҡолов, Моҡас, Есенин, Көньяҡ ҡасабаһының Буранғолов, Ғәҙелша, Гәрәев, Аҡъяр, Аэропорт, Көньяҡ, Дуѕлыҡ, Парк, Сиренле, Һаҡмар, Любушкин, Ҡаҙанбаев, Ибраһимов, Ғафаров урамдарын яҡтыртыу буйынса ҙур эштәр атҡарыласаҡ.\nОшо көндәрҙә подрядсы ойошма билдәләнһә, эштәр оҙаҡҡа һуҙылмай башланасаҡ.


Матур ҙа, үҙенсәлекле лә… » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Матур ҙа, үҙенсәлекле лә…\nМатур ҙа, үҙенсәлекле лә… 25.07.2017 // Баҡса\nБаҡса ул йәшелсә, еләк-емеш үҫтереү генә түгел, тәү сиратта күңел тыныслығы биреп, ял итеү урыны ла булырға тейеш. Шуға ла үҙенсәлек, матурлыҡ талап итә: эскәмйә урынындамы, һуҡмаҡтар һалынғанмы… Шул уҡ ваҡытта барыһы ла тәбиғи булыуы мөһим. Мәҫәлән, юлдарҙы ғына алайыҡ. Уның таш йәйелгәне лә матур, хәҙер “булыжник” тип йөрөтөлгән, махсус сығарылғаны ла. Беҙ иһә иң тәбиғи ысулға туҡталайыҡ. Ағастың нәҙек кенә түмәренән арҡылыға киҫентеләрҙән тора ул.\nИң тәү алдан борма-борма юлды күҙ алдына килтереү өсөн һыҙып сығырға кәрәк. Һуңынан уның буйынса 20-25 сантиметр тәрәнлектә тупраҡ – ерҙең өҫкө ҡатламы алына. Әгәр ҙә майҙансыҡ торфлы йәки ҡомло булһа, аҫҡа тигеҙләп ваҡ ҡырсынташ, эре ҡом йәйелә. Киҫентеләрҙе ултырта барған һайын еңелсә генә ағас сүкеш менән һуҡҡылап ҡуялар. Был улар ултырып етһен, һуңынан ҡырынаймаһын өсөн эшләнә. Төҙөп бөткәс, аралары ҡом, ваҡ таштар менән тултырыла. Һуҡмаҡ ҡырҙарына тупраҡ һалына.\nБындай һуҡмаҡты ҡарап тороу бик ябай. Ҡайһы кеше, ҡиммәтерәк булһа ла (матурлыҡ һәр саҡ сығым талап итә), түмәрҙәрҙең өҫтөн фунгицидтар, сереүгә ҡаршы препараттар менән эшкәртә. Ә иң ҡулайы – 10 литр һыуға 500 грамм баҡыр иретеп, ябай һыу һипкес (лейка) менән һибеп сығыу.


Малакка (штат) — Башҡорт Википедияһы\n2°12′ с. ш. 102°15′ в. д.HGЯO\nмал. Melaka Bandaraya Bersejarah\nджави:ملاك بندراي برسجاره\n821 110 (13 урын)\n497,04 кеше/км² (6 урын)\n1 652 км² (11 урын)\nМалакка (мал. Melaka, джави:ملاك, ҡыт. 马六甲) (Код : MK) — Малакка ярымутрауының көньяғында ятҡан Малайзияның бер штаты.\nАдминистратив үҙәге — Малакка ҡалаһы. Малакка боғаҙы ярында урынлашҡан.\nМалакка Малайзиялағы тәүге солтанлыҡ үҙәге булһа ла, хәҙрге ваҡытта унда солтанлыҡ юҡ, идара итеү губернатор тарафынан тормошҡа ашырыла.\n3 Штат халҡы\nСолтанлыҡ[үҙгәртергә | вики-тексты үҙгәртергә]\nМелакка 1396 йылда Маджапахит империяһы менән дошманлашыу сәбәпле Суматра утрауын ташлап киткән Шривиджая шаһзадаһы Парамешвара тарафынан нигеҙләнгән. Легендалар буйынса, шаһзада һунарға сыҡҡан ваҡытта бер ағас төбөндә ял иткән. Шул ваҡыт ул эт ташланған болан күреп ҡала. Болан, эттән ҡотолоу өсөн, уны йылғаға төкөп төшөрә. Шаһзада быны изгелек билдәһе тип ҡабул итә. Һәм ошо ерҙе үҙенең буласаҡ империяһы үҙәге итеп һайларға ҡарар итә. Ил исеме итеп төбөндә ял иткән ағастың исемен "Мелакка"ны ала.\n1414 йылда Параментана ислам ҡабул итә һәм исемен «Солтан Искәндәр Шаһ» тип үҙгәртә. Ява, Һиндостан, Ҡытай юлдары киҫелешендә ятҡан балыҡсылар ауылы тора-бара сауҙа портына әүерелә. Бик күп ҡытайлылар был урында уңайлы күрә һәм үҙҙренең ауылдарын төҙөй. 1446 йылда Малаккаға сиамдар һөжүм итә. Тик баҫҡынсылар ҡыуып ебәрелә. Сиам баҫҡынсыларынан һаҡланыу өсөн Малакка Ҡытай менән килешеү төҙөй.\nҠытай сәйәхәтсеһе Чжэн Хэ Малакканы Һинд океаны буйлап гиҙгән саҡта килеп күрә.\nҠытай-малай мәҙәни аралашыуҙары һөҙөмтәһендә Перанкан цивилизацияһы барлыҡҡа килә. Ул тора-бара бар ярымутрауға тарала.\nКолонизация[үҙгәртергә | вики-тексты үҙгәртергә]\nМалакканың иҫке картаһы\n1511 йылдың 24 авгусында Малакканы Һиндостандағы Португалия вице-короле Афонсу ди Албукерке ғәскәре баҫып ала. Ҡала португалия Ост-Һиндостан экспанцяһының терәк пунктына әүерелә.\nСолтан Мәхмут Шаһ йәшеренеп, аҙаҡ Малаккаға диңгеҙҙән дә, ҡоро ерҙән дә һөжүмдәр ойошторған. 1526 йылда Португалияның оло флоты солтандың базаһын ҡыйратҡан. Солтан Суматру утрауына ҡасып өлгөргән. Ул шул утрауҙа ике йылдан һуң үлеп ҡалған\nМиссионер Франсис Ксавье 1545, 1546 һәм 1549 йылдарҙа Малаккала бер нисә ай булып киткән.\n1641 йылда голландлылар португалдарҙы еңә һәм Малакканы яулай. Уларға Джохор солтаны ярҙам иткән.\nГолландлылар Малакка менән 1641 йылдан 1795 йылғаса хакимлыҡ иткән, әммә улар Малаккала сауҙаның үҫеше менән ҡыҙыҡһынмаған. Бар көстәрен Индонезиялағы Батавия (хәҙерге Джакарта) өсөн һала. Ул аҙағыраҡ административ үҙәккә әүерелә. 1824 йылда Малакка инглиздәр менән голландтарҙың килешеү һөҙөмтәләре буйынса Бенкоэен районы Суматраға алмаштырыла, шуға ла биләмәлә инглиздәр хужалыҡ итә. 1826 йылдан 1946 йылғаса Малакка Британияның Ост -Һинд компаниеһының колонияһы булған. Малаккала һәм Менпгта король колонияһы бөтөрөлгәс, Малай Берләшмәһенә керәләр. Аҙаҡтан Малайзияға керетелә.\nШтат 3 районға бүленә:\n1 Үҙәк Малакка 279,85 473 700\n2 Алор Гаджа 660,00 167 600\n3 Джасин 676,07 128 000\nШтат халҡы[үҙгәртергә | вики-тексты үҙгәртергә]\nШтаттың халҡы 821 110 кеше (2010) тәшкил итә.\nМалайлылар: 50 %;\nҠытайҙар: 40 %;\nМалакка (штат) Викимилектә\nOfficial Malacca government website 2011 йылдың 15 март көнөндә архивланған.\nMalacca’s Colonial Past\nPortuguese rule in Malacca 2010 йылдың 1 март көнөндә архивланған.\nDutch rule in Malacca 2006 йылдың 8 ғинуар көнөндә архивланған.\nPictures of Malacca — Malaysia 2006 йылдың 25 июнь көнөндә архивланған.\nhttps://ba.wikipedia.org/w/index.php?title=Малакка_(штат)&oldid=1064285 ҡабул ителгән\nБыл бит һуңғы тапҡыр 10:01 28 август 2021 үҙгәртелгән.


Башҡортостанда депутаттар фиктив прописка өсөн холоҡ төҙәтеү эштәренә ебәрергә тәҡдим итә // Сәйәсәт | новости башинформ.рф\n12:04, 15 февраля 2019 Сәйәсәт\nБашҡортостанда депутаттар фиктив прописка өсөн холоҡ төҙәтеү эштәренә ебәрергә тәҡдим итә Фото: «Башинформ» мәғлүмәт агентлығы\nӨФӨ, 2019 йыл, 15 февраль. /«Башинформ» мәғлүмәт агентлығы, Гөлфиә Акулова/.\nБашҡортостан Республикаһы Дәүләт Йыйылышы – Ҡоролтай депутаттары Дәүләт Думаһына йәшәгән йәки булған урын буйынса фиктив теркәү өсөн язалар исемлеген киңәйтеүҙе күҙ уңында тотҡан проект индерергә ниәтләй.\nДепутаттар уға 360 сәғәткә мәжбүри эштәр йәки бер йылға холоҡ төҙәтеү эштәрен индерергә тәҡдим итә. Был Рәсәй, сит ил граждандарына ла, гражданлығы булмаған кешеләргә лә ҡағыла.\n«Әлеге ваҡытта бының өсөн 100-ҙән алып 500 мең һумға тиклем штраф йәки мәжбүри эштәр, йә иһә өс йылға ҡәҙәр иректән мәхрүм итеү ҡаралған, – тине республика парламенты рәйесе Константин Толкачев. – Ысынында йышыраҡ штраф һалына. Рәсәй Енәйәт кодексына ярашлы, штраф түләүҙән ҡасҡан өсөн ул икенсе яза менән алмаштырылыуы мөмкин, был осраҡта – мәжбүри эштәр менән. Ләкин бәлиғ булмағандарҙы, беренсе һәм икенсе төркөм инвалидтарын, йөклө ҡатын-ҡыҙҙарҙы, өс йәшкәсә балаһы булған ҡатын-ҡыҙҙарҙы, 50 йәштән өлкән ҡатын-ҡыҙҙарҙы, 60 йәштән оло ир-егеттәрҙе, хәрбиҙәрҙе мәжбүри эштәргә ҡушырға ярамай. Һөҙөмтәлә әгәр ошо категорияға ҡараған граждандар әлеге тәртипте боҙа икән, улар язаһыҙ ҡала. Бындай күренештәр аҙ түгел. Беҙҙең башланғыс хуплау тапһа, ошо хоҡуҡ боҙоусылар штраф түләүҙән баш тартҡан осраҡта мәжбүри эштәргә ебәрелергә тейеш».\nТейешле ҡарар февраль аҙағында Дәүләт Йыйылышының сираттағы пленар ултырышында ҡабул ителер тип көтөлә.\nТеги: фиктив прописка


Башҡортостанда Алкин, Өфө һәм Стәрлетамаҡ гарнизондарының\nхәрби частары базаһында үтәсәк команда - штаб мобилизация уҡыуҙарына әҙерлек бара. Парадҡа Волга буйы - Урал хәрби\nокругы начальнигы генерал - полковник Сергей Макаров етәкселек итә. Республикала бындай ҙур күләмле йыйындар 1984\nйылдан бирле ойошторолғаны юҡ. Сарала запастағы 14 мең кеше ҡатнаша, 32 меңгә яҡын көс структуралары һәм башҡа ведомство хеҙмәткәрҙәре "запастағыларҙы" һәм техниканы хәрби ғәскәрҙәргә оҙатыуҙы тәьмин итеү менән шөғөлләнә.\nӨфө эргәһендәге Алкин гарнизонында урынлашҡан Волга буйы\n- Урал хәрби округы икенсе гвардия армияһының 297 - се зени т - ракета бригадаһы резервтағыларҙың мең ярым кешенән торға н армияһын ҡабул итергә әҙер. Журналистар быға үҙ күҙҙәре менән күреп инанды. Экскурсияны Башҡортостандың хәрби комиссары, генерал - майор Тимофей Азаров, зенит - ракета бригадаһы командиры, полковник Александр Бояринов, йәмәғәтселек һәм киң мәғлүмәт саралары менән бәйләнеш буйынса икенсе гвардия армияһы командующийы ярҙамсыһы, полковник Иван Тимофеев, икенсе армияның һауа ғәскәрҙәре начальнигы, полковник Александр Ящерицын үткәрҙе.\nПолигонда тәүге ҡаҙыҡ 26 ғинуарҙа ҡағылды: лагерь сатлама\nһыуыҡтар торған ваҡытта барлыҡҡа килде. Бөгөн бында 30 - 40 урынға иҫәпләнгән 150 - нән ашыу палатка теҙелгән. "Запастағыларҙан" тыш уларҙа зенит - ракета бригадаһының шәхси составы ла йәшәйәсәк.\n- Палаткаларҙан торған лагерь вагонсыҡтарҙан уңайлыраҡ, -\nтип һанай Тимофей Азаров. - Палатка "тын ала", ҡояшта ҡыҙма й, һәм шул уҡ ваҡытта уның эсендә йылы - мейесте ваҡытында я ғып торорға ғына кәрәк, улар һәр палаткала икешәр ҡуйылған, йәғн и 40 градуслы һыуыҡтарҙа ла йәшәргә мөмкин.\nБер нисә палаткала көнкүреш бүлмәләре булдырылған: бында көҙгөләр бар, ҡырынып, кейемдәрҙе тегеп һәм үтекләп алырға була. Урамда май айы түгеллеген иҫәпкә алып, хәрби әҙерлек\nбуйынса күнекмәләр үткәреү урындарында ла йылыныу өсөн бүлмәләр ҡаралған. Лагерь уртаһында телевизоры һәм сәхнәһе булған клуб урынлашҡан, унда көн һайын концерттар ойошторола . Медпункт ролен үтәгән палаткала даими рәүештә 12 табиб дежурҙа тора. Ысын мунсала рәхәтләнеп йыуыныу мөмкинселеге б улдырыла: бының өсөн ике бура килтерелгән. Шулай уҡ лагерҙа элемтә пункты бар, сарала ҡатнашыусылар унан өйҙәренә шылтыратып һөйләшә ала. Журналистар иғтибарына тәҡдим ителгән һуңғы урын - ашхана һәм аш - һыу бүлмәһе булды. Йыйында ҡатнашыусыларға көнөнә өс тапҡыр ҡайнар аш әҙерләнә. Һалдат бутҡаһын беҙ ҙә тәмләп ҡараныҡ. Дөйөм алғанда, ҡәҙимге көн күреү өсөн барлыҡ шарттар ҙа булдырылға н. Милиционерҙар тәртип һаҡланыуын контролдә тота. Яҡын - тирәлә урынлашҡан сауҙа итеү урындарында спиртлы эсемлектәр һатыуҙан туҡтатып тороласаҡ.\nБөгөн, 10 мартта полигонға офицерҙар һәм аш - һыу оҫталар ы килә: беренселәренә етәксе күнекмәләрен иҫкә төшөрөргә, икенселәренә - медицина тикшереүе үтергә кәрәк.\nРезервтағыларҙың төп өлөшө лагерға 14 мартта йыйыласаҡ. Был турала уларға район хәрби комиссариатынан алдан уҡ хәбәр\nителгән. Йыйынға 23 йәштән 45 йәшкә тиклем "запастағылар" саҡырыла. Уҡыуҙарҙа күптән түгел Ҡораллы Ғәскәрҙәр сафында кисектергеһеҙ хеҙмәт үткән йәш кешеләр ҡатнашмай, дембелдән һуң кәм тигәндә өс йыл үтергә тейеш. Оҙатыу көнөндә резервтағылар йәшәгән урындары буйынса хәрби комиссариатта й ыйыла, унда һалдат формаһы кейәләр, - һәм алға.\nЙыйындың кульминацияһы 15 - се мартҡа тура килә, был көнд ө полигонға республика етәкселәре киләсәк.\n- Беҙ бында баҫыу буйлап "Ура!" ҡысҡырып йөрөү өсөн йыйылмайбыҙ, - ти Тимофей Азаров. Йыйында "запастағылар"\nхәрби техника менән эшләү йәһәтенән алған белемдәрен иҫкә төшөрөргә һәм яңыларын үҙләштерергә тейеш.\nКүнекмәләр үткәреү өсөн техника һаҡлауҙан алынған, атыу, инженер, хәрби - медицина әҙерлеге өсөн урындар ҙа әҙер.\n- Беҙ әлегә ҡағыҙҙа ғына булған нормативтың үтәлешен ысынбарлыҡта тикшерәсәкбеҙ, - тип өҫтәне Иван Тимофеев.\nЙыйынға килеүселәр матди яҡтан зыян күрмәйәсәк: БР военкомы барыһына ла айлыҡ эш хаҡы түләнәсәк, тип\nышандырҙы. Бынан тыш лагерҙан ҡайтыр алдынан һәр кем үҙенең дәрәжәһе һәм вазифаһына ярашлы аҡсалата бүләкләү аласаҡ. Сараны финанслауҙы Оборона министрлығы тулыһынса\nүҙ өҫтөнә ала. Шулай уҡ йыйын тамамланғас, резервтағыларға сираттағы хәрби дәрәжә биреләсәк.\n- Ә бына йыйынға килеүҙән ҡасып ҡалыусылар тураһында беҙ онотмайбыҙ, - ти Азаров. - Уларға ҡарата эштән бушатыуға\nтиклем язалау саралары күреләсәк.\nӘйткәндәй, йыйында ҡатын - ҡыҙар ҙа әүҙем ҡатнаша. Александр Бояринов әйтеүенсә, уның бригадаһында ҡатын - ҡыҙҙар һаны 73 - кә етә: ун һигеҙе хәрби дәрәжәгә эйә һәм контракт буйынса хеҙмәт итә - былар медиктар, элемтәселәр, ашнаҡсылар. Ҡалған 55 ҡатын - ҡыҙ - үҙҙәре теләп ялланыусыла р. - Был уҡыуҙар, кәрәк була ҡалһа, тейешле ваҡытта хәрби рельсҡа күсә алыу - алмауыбыҙҙы күрһәтәсәк, - тине БР\nвоенкомы. - Һәм шуны ла әйткем килә - был йыйында хәрби комиссариатҡа түгел, тотош республикаға баһа биреләсәк.


Республикала 1,163 миллион пенсионер бер тапҡыр бирелә торған түләү аласаҡ // Иҡтисад | новости башинформ.рф\nРеспубликала 1,163 миллион пенсионер бер тапҡыр бирелә торған түләү аласаҡ\n11:36, 14 ноября 2016 Иҡтисад\nРеспубликала 1,163 миллион пенсионер бер тапҡыр бирелә торған түләү аласаҡ Фото: Олег Яровиков\nӨФӨ, 2016 йыл, 14 ноябрь. /«Башинформ» мәғлүмәт агентлығы, Галина Бахшиева /.\n2017 йылдың ғинуарында Башҡортостанда 1,163 миллион эшләп йөрөгән һәм эшләмәгән пенсионер 5 мең һум күләмендә бер тапҡыр бирелә торған түләү аласаҡ. Түләүҙе тормошҡа ашырыу өсөн 5,8 миллиард һумдан ашыу аҡса талап ителә, тип хәбәр иттеләр Рәсәй Пенсия фонды Башҡортостан буйынса бүлексәһенең матбуғат хеҙмәтендә.\nТүләү пенсия эшендә булған документтар нигеҙендә ғаризаһыҙ тормошҡа ашырыла. Пенсия фондына мөрәжәғәт итергә йәки ғариза яҙырға кәрәкмәй.\n2017 йылдан индексациялауҙың элекке тәртибе ғәмәлдә буласаҡ.\nТеги: түләү,пенсия фонды,пенсионерҙар


Туған тел - ӘҘИПТӘР - Сабир Шәрипов\nСабир Нәғим улы Шәрипов 1948 йылдың 20 мартында Башҡортостандың Белорет районы Баҡый ауылында урман эшсеһе ғаиләһендә тыуған. 1955 — 1963 йылдарҙа үҙҙәренең ауылында һигеҙ йыллыҡ мәктәпте тамамлағандан һуң, Белорет педучилищеһында уҡый. 1967 йылда үҙҙәренең ауылында уҡытыусы булып эшләй башлай. Ошо йылдарҙа ул “Урал” район гәзитендә тәүге әҫәрҙәрен баҫтыра.\n1969 йылда Башҡорт дәүләт университетының филология факультетына уҡырға инә. Студент йылдарында “Шоңҡар” әҙәби түңәрәгендә актив ҡатнаша, хикәйәләр яҙа, уларҙың ҡайһы берҙәре республика матбуғатында ла баҫыла.\n1974 йылда университет дипломы менән Сабир Шәрипов “Совет Башҡортостаны” гәзитенә тәржемәсе итеп саҡырыла.\n1977 — 1979 йылдарҙа армияла хеҙмәт итә. Демобилизациянан һуң “Совет Башҡортостаны” гәзитенең әҙәбиәт, сәнғәт һәм культура бүлеге мөдире булып эшләй.\nМәскәүҙә Юғары әҙәбиәт курстарын тамамлай. Башҡортостан “Китап” нәшриәтендә балалар әҙәбиәте редакцияһы мөдире булып эшләй.\nӘлеге көндә “Ағиҙел” журналының проза бүлеге мөхәррире.\nСабир Шәрипов үҙенең гәзит һәм журналдарҙа баҫылған повесть һәм хикәйәләрендә әхлаҡ-этик проблемаларын ҡыҙыҡлы һәм мауыҡтырғыс алымдарҙа һүрәтләй.\nС. Шәрипов В. Сидоровтың “О башкире-певце и бесстрашном бойце” тигән китабын башҡорт теленә тәржемә итте.\n1986 йылдан Яҙыусылар союзы ағзаһы.\nЕҘЕМ ТУЛҠЫНДАРЫ — АҒИҘЕЛДӘ Яҙҙарын ярҙарына һыймай аҡҡан Еҙем буйлап һалдар төшә торғайны. Кәшмә-кәшмә был һалдарҙың башында ла, ҡойроғонда ла бүрәнәнән юнып эшләнгән ишкәктәр. Яртылаш һыуға батҡан йыуан, уҡ кеүек төҙ ҡарағай ағастары өҫтөндә кәжән йәки плащ кейгән таҙа ирҙәр әлеге ишкәктәрҙе боролоштарҙа кәрәк яҡҡа ишеп, һалдың йүнәлешен үҙгәртә — һал йылан һымаҡ боролоп йылға уртаһынан аға. Ирҙәр беҙгә, үҙҙәренә мәҙәк итеп, һоҡланып ҡарап торған малайҙарға, ҡул болғай, был ниндәй ауыл тип һорай, ә беҙ, ҡайһы яҡтан төшөп киләһегеҙ, тип һөрәнләйбеҙ. “Баҡый яғынан” йәки “Толпарҙан” тигән була яуап. Баҡый, Толпар ауылдары беҙгә ифрат йыраҡ, былар унан айҙар буйы киләләрҙер кеүек тойола... Ул замандарҙан бирле байтаҡ йылдар үтте. Еҙем дә әллә күпме ташып ярҙарына ҡайтты, хәҙер һал менән дә төшмәйҙәр: һыуы ла кәмене, йылға башындағы ҡарағайҙар ҙа ҡырҡылып бөттө. Ә бына Баҡый, Толпар исемле ауылдар хәтергә уйылып ҡалды. Ана шул ымһындырғыс алыҫ тарафтарҙы күрергә насип итте миңә бер йәйҙә. Сабирҙың “Ағиҙел”дә эшләп йөрөгән сағында, әйҙә әле, Еҙем буйлап кәмәлә ағып төшәйек, бөгөлө һайын шаршы, ташы һайын легенда, бәлки, китап та яҙырбыҙ, тип саҡырғайны ла, Мәскәүгә уҡырға китеп барҙы. Ул сәйәхәткә бара алманы, ә мин юлландым, ауылы Баҡыйҙан үҙебеҙҙең Һабайға тиклем кәмә менән ағып төштөм. Хәҙер беләм, Баҡый, Белорет менән Ғафури райондары араһында ултырған кескәй генә ауыл икән. Шунан бирле Баҡый миндә Сабир Шәриповтың исем-шәрифе менән ҡушарлана, сөнки ижадының илһам сығанағы — әлеге Еҙем буйҙары, Елмәрҙәк, Ҡалыу һырттары менән бергә ошо төбәктә әл-юл итеп көн күргән ауылдаштары. Хикәйәләренең исемдәрен генә алайыҡ: “Һалсы малай”, “Һуңғы һунар”, “Егерь һуҡмаҡтары”, “Айыу ҡоҙа”, “Алыш”... Хәйер, мин саҡ ҡына ашыҡтым, әлеге һанап киткән хикәйәләргә илтер юлдың тапалмаған һуҡмаҡтарына күҙ ташлайыҡ тәүҙә. Шунһыҙ әҙиптең шәхес-намәһе тулы булмаҫ кеүек. Белорет педучилищеһын тамамлағас, Сабир ике йыл балаларға физик культуранан, йыр-музыканан һабаҡ бирә. БДУ-ла уҡыған осоронда тәүге хикәйәләрен, очерктарын баҫтыра, “Шоңҡар” әҙәби түңәрәгенә йөрөй, эшкә “Башҡортостан” гәзитенә саҡырыла. Хәбәрсе, бүлек мөдире йөгөн тарта, төрлө жанрҙа бихисап мәҡәләләр, очерктар, рецензиялар яҙа. Мәскәүҙә СССР Яҙыусылар союзының Юғары әҙәби курстарында уҡыуы яҙыусының ғилемен байытты. Шунан бирле, бына хәҙер һигеҙенсе йыл инде, ҡәләмдәшебеҙ Башҡортостан “Китап” нәшриәтенең нәфис һәм балалар әҙәбиәте редакцияһын етәкләй. Әйтергә кәрәк, вазифаһы мәшәҡәтле, тынғыһыҙ, яуаплы. Вазифалары менән бергә әҙиптең ижады ла үҫте — бөгөн уның иҫәбендә ҡырҡлаған хикәйә, тиҫтәләгән юмореска, ике повесть, бер роман. Бәләкәй төйөнсөк түгел был, тос йөк. Сабир Шәриповтың прозаһы иң тәүҙә нимәһе менән мауыҡтыра, нимәһе менән уҡымлы ла, уның йөҙөн нимә билдәләй һуң? Быға яуап бирер алдынан шуны әйтергә кәрәктер: әҙип әҙәбиәткә үҙ темаһы, үҙ материалы менән килде. Урмансылар, ҡыуғынсылар, егерҙар, һунарсылар галереяһы прозабыҙҙа юҡ хисабында ине. Миңә ҡалһа, Сабир прозаһының көслө яғы — иркен тасуирлау манераһында, яҙма теленең халыҡтың һөйләш теленә яҡынлығында, диалогтар тослоғонда. Ошоларға стиль камиллығын, эске моң һәм лиризмды, ҡыҙыҡлы анекдотик хәл-ваҡиғаларҙы, мәҙәк-ләҡәптәрҙе урынлы ҡуллана белеүен дә өҫтәге килә. Уның геройы — тәбиғәт балаһы. Тәбиғәт әҙип өсөн тере организм, өҫтәмә образ. Автор үҙ яғының кешеләре — киң күңелле, ныҡыш, хатта бер аҙ сәйерерәк тә һунарсы йәки урмансыларҙың, егерҙарҙың эске донъяһын, рухын, уй кисерештәрен ана шул тәбиғәт солғанышында аса. Был йәһәттән уның әҫәрҙәре И. С. Тургенев, М. М. Пришвин, С. Т. Аксаковтың әҫәрҙәренә, үҙебеҙҙең әҙәбиәттә Ноғман Мусиндың урман һәм урмансыларға арналған повесть, романдарына ауаздаш. Әлегә әҙиптең төп әҫәре — “Хушлашмайым” романы. Күләмле был әҫәр — БАМ төҙөлөшө тураһында. Хәйер, ул турала ғына ла түгел, магистралде төҙөшкән ғәскәрҙәге кешеләрҙең яҙмышы, көнкүреше, бер-береһе менән мөнәсәбәте, кешеләрҙең шул ауыр эштә, ҡырыҫ тәбиғәт шарттарында кеше булып ҡалыуы тураһында тип әйтер инем. Төп герой — университет тамамлағандан һуң ике йылға армияға саҡырылған лейтенант Дамир Билалов үҙе таулы-урманлы Белорет яғынан, һунарсы һәм спортсы-саңғысы, тимәк, ниндәйҙер кимәлдә авторҙың үҙе. Романда күтәрелгән икенсе мөһим проблемаларҙың береһе — Сталин репрессиялары осоронда кешеләрҙе ҡулға алыу, алыҫ тайгалағы лагерҙарға һөрөү, ҡаты һалҡындарҙа урман ҡырҡыу хәлдәре. Тайшет эргәһендәге лагерҙарҙың береһендә Дамир Билаловтың олатаһы ла нахаҡҡа ғәйеп тағылып урман йыҡҡан, ошонда үлеп ҡалған икән... Бөгөнгө армияла хеҙмәт итеү проблемаһына ла битараф түгел яҙыусы. Ул “дедовщина”, “землячество” тип аталған кире күренештәргә лә күҙ йомоп ҡарамай, баһа бирә, фекерен белгертә. Ҡыҫҡаһы, “Хушлашмайым” романы бөгөнгө башҡорт прозаһына бик танһыҡ булған армия темаһын өҫтәне, Байкал-Амур магистрален төҙөүҙе яҡтыртты. Нәшриәттәге китап сығарыу сәйәсәтендә төптән егелеп ҡатнаша ҡәләмдәшебеҙ. “Танышайыҡ — тәүге китабым”, “Арҙаҡлы шәхестәр тормошо” кеүек күркәм сериялар булдырыуҙа, “Башҡорт халыҡ ижады” томдарын ҡайтанан нәшер итә башлауға күп көс һалды. Виктор Сидоровтың шағир һәм яугир Салауат Юлаевҡа бағышланған ике китабын башҡортсаға тәржемә итте, ваҡ ауылдарҙың бөтөрөлөүенә, милли мәҙәниәтебеҙ тормошона арналған проблемалы мәҡәләләр, юл яҙмалары менән сығыш яһаны. Башҡортостандың атҡаҙанған мәҙәниәт хеҙмәткәре Сабир Шәрипов журналыбыҙҙың редколлегия ағзаһы, Яҙыусылар союзының ревкомиссия рәйесе; проза секцияһы бюроһы ағзаһы булараҡ, йәш быуын әҙиптәренең әҫәрҙәрен уҡып фекер әйтеү, кәңәш биреү йәһәтенән дә ҙур эш башҡара. Әгәр Сабир Шәриповтың драма әҫәрҙәре театрҙарҙы ҡыҙыҡһындыра башлаған икән, был инде уның ижад офоҡтары киңәйә барыуына йәнә бер дәлил. ...Ә Еҙем һаман аға ла аға. Тау йылғаһының саф, йүгерек тулҡындары Ағиҙелгә ҡойоп, уны ниндәйҙер кимәлдә таҙартҡан һымаҡ, Еҙем башындағы Баҡыйҙа тыуып үҫкән әҙиптең ерлекле, халыҡтың ауыҙ-тел ижады өлгөләренә бай, төрлө тауышлы, диалектлы әҫәрҙәре башҡорт прозаһына килеп ҡушылды һәм уны бермә-бер күркәмләтеп ебәрҙе. Ебәрҙе тип үткән заманда әйтеү бигүк дөрөҫ булмаҫ, төрләндереп, баҙыҡлатып ебәрә. Алдағы йылдарҙа ла шулай булһын. Амин, шулай була күрһен... (Әмир Әминев) 1998 й.


Органик химия кафедраһы | Башҡорт дәуләт университеты\nҺеҙ бында: БДУ » Баш Бит » Университет тураһында » Институттар һәм факультеттар » Химия факультеты » Кафедралар » Органик химия кафедраһы\nОрганик химия кафедраһы\nКафедра Кишинев университетын тамамлаған Ю.В.Светкин тарафынан 1960 йылда ойошторола. Ю.В.Светкин 1970 йылда докторлыҡ диссертацияһын яҡлай. Төрлө йылдарҙа кафедра мөдире булып доцент. М.Г.Имаев, доцент В.Н.Симонов, доцент Н.А.Аҡманова, профессор М.Ғ.Сафаров эшләй. 2006 йылдан алып кафедраны Рәсәй Фәндәр академияһы Өфө ғилми үҙәге Органик химия институтының өлкән ғилми хеҙмәткәре профессор Ф.З.Ғәлин етәкләй. Ул биологик актив матдәләрҙең синтезы һәм тәбиғи ҡушылмаларҙың модификацияһы өлкәһендә эшләй.\nХәҙерге ваҡытта кафедрала 8 уҡытыусы, шул иҫәптән 4 профессор, 3 доцент һәм өлкән уҡытыусы эшләй.\nОрганик химия кафедраһы хәҙерге информацион һәм физик методтар менән эш итә белгән, химик процестарҙы химик моделләү методтарын, химик информатиканы яҡшы белгән, органик химия өлкәһендә юғары квалификациялы белгестәр әҙерләү маҡсатын ҡуйған. Органик химия кафедраһы РФА ӨҒҮ Органик химия институты менән тығыҙ бәйләнештә эшләй, күп курс һәм диплом эштәре ошо институттың лабораторияларында башҡарыла. 1997-2004 йылдарҙа кафедра “Рәсәйҙә фән һәм юғары белем интеграцияһы” маҡсатлы федераль программаны тормошҡа ашырыуҙа ҡатнашты һәм 2005 йылдан “Химия” ғилми-тикшеренеү үҙәге составына инде. Был үҙәк “Фән һәм техниканың приоритет йүнәлештәре буйынса эшкәртмәләр һәм тикшеренеүҙәр” тип аталған маҡсатлы федераль ғилми-тикшеренеү программаһы рамкаһында 2002-2006 йылдарҙа ойошторолған.\nОрганик химия кафедраһы уҡытыусылары, аспиранттары, магистранттары һәм студенттары РФА ӨҒҮ Органик химия институтының биоорганик химия, фармакофор циклдар системаһы, түбән молекуляр биорегуляторҙар, металлоорганик синтез һәм катализ лабораториялары менән берлектә тәбиғи ҡушылмалар нигеҙендә биологик актив матдәләр синтезы өлкәһендә тикшеренеүҙәр башҡара. Академик М.С.Юнысов алкалоидтар химияһы өлкәһендә бөтә донъяға киң билдәле белгес. Профессорҙар М.С.Мифтахов һәм Ф.А.Вәлиева етәкселегендә простагландин һәм шештәргә ҡаршы препараттар синтездары эшләнә. Профессор Ф.З.Ғәлиндың тикшеренеүҙәре монотерпеноидтар, дитерпеноидтар, тритерпеноидтарҙың химик трансформацияларына нигеҙләнә.\nКафедра уҡытыусылары түбәндәге дөйөм һәм махсус дисциплиналарҙы уҡыта:\nОрганик химия дөйөм курсы;\nОрганик химияның теоретик нигеҙҙәре;\nГетероциклик ҡушылмалар химияһы;\nЕңел органик синтез;\nОрганик синтездың хәҙерге проблемалары;\nМолекуляр дизайндың теоретик һәм практик аспекттары;\nОрганик ҡушылмаларҙы тикшереү методтары.


Башҡортостандың халыҡ шағиры Тимербай Йосопов вафат булды // Мәҙәниәт | новости башинформ.рф\nБашҡортостандың халыҡ шағиры Тимербай Йосопов вафат булды\n16:13, 16 марта 2016 Мәҙәниәт\nӨФӨ, 2016 йыл, 16 март. /«Башинформ» мәғлүмәт агентлығы, Ләйлә Аралбаева/.\nБашҡорт әҙәбиәте ҙур юғалтыу кисерҙе. Башҡортостандың халыҡ шағиры, Башҡорт АССР-ның һәм Рәсәйҙең атҡаҙанған мәҙәниәт хеҙмәткәре, Салауат Юлаев исемендәге дәүләт премияһы, Рәми Ғарипов һәм Фәтих Кәрим исемендәге премиялар лауреаты, республиканың Яҙыусылар союзы ағзаһы Тимербай Йосопов оҙаҡ ауырығандан һуң 78-се йәшендә вафат булды.\nМәрхүм менән хушлашыу 18 мартта иртәнге сәғәт 11-ҙә Мәжит Ғафури исемендәге Башҡорт драма театрында уҙа.\nТимербай Йосоп улы Йосопов 1938 йылдың 31 майында Дыуан районының Түбәнге Әпсәләм ауылында тыуған. Мәктәпте тамамлағас, Ҡыйғы районы гәзитендә эшләй. Башҡорт дәүләт университетын тамамлағандан һуң Бөрйән районы мәктәбендә уҡыта, күп йылдар «Башҡортостан пионеры» гәзите редакцияһында эшләй, Әҙәбиәтте пропагандалау бюроһы директоры, Башҡортостан Яҙыусылар союзы идараһы рәйесе урынбаҫары була. Юғары әҙәби курстарҙы тамамлай. Тимербай Йосоповтың әүҙем ижад эшмәкәрлеге 1960 йылдарға ҡарай. 1968 йылда донъя күргән «Икмәк еҫе» исемле тәүге шиғырҙар йыйынтығында шағир һуғыш ауырлыҡтарын ғорур еңеп сығыусы тотош бер быуындың яҙмышын сағылдыра. Ул 15-тән ашыу шиғри йыйынтыҡ авторы, уларҙың һәр береһен китап уҡыусылар оло ваҡиға итеп ҡабул итә. Тимербай Йосоповтың улы Булат Йосопов — Рәсәйҙә билдәле кинорежиссер.


Ҡыҫҡа итәкле демократия - Wikisource\nҠыҫҡа итәкле демократия\nСығанаҡ: Һәнәк ж. №1 2014 йыл\nЯҙ етте. Әбейҙәр тундарын һалып ташланы, ҡыҙҙар кендектәрен асып йөрөй башланы. Күңелле!\nӘле бына кыҫҡа итәкле ҡыҙ артынан атлап барам. Шә-әп! Ҡыҙыҡ, алдан ҡарағанда ла шулай шәпме икән? Мин уны уҙып китергә итәм, ләкин ҡыуып етә алмайым. Беҙ йәш саҡта ҡыҙҙарҙың аяҡтары ҡыҫҡараҡ була ине һымаҡ... Оҙон аяҡлы ҡыҙ артынан ҡыҙыу-ҡыҙыу атлайым.\nӘ минең арттан бер әбей йүгерә. Таныш кеүек тә үҙе, ҡасандыр ҡайҙалыр күргәйнем шикелле. Мине туҡтатып, хәбәр һатырға иҫәбе. Наҙайыл инде был әбейҙәр! Һөйләй башлаһалар, һүҙҙәре бөтмәй. Юрый шәберәк сабам. Ул исемемде әйтеп ҡысҡыра. Мин ишетмәгән булып, оторо тиҙ елдерәм.\nҠапыл артымда гөрһөлдәп бағана ауҙымы ни. Боролоп ҡараһам, элек университетта бергә уҡыған сибәркәй, хәҙер шаҡтай әбейгә әйләнгән Фирүзә тротуарҙа аяғын күтәреп ята.\n– Харап булды! – тип үрһәләнде ул.\nМин уға ярҙамға ашыҡтым:\n– Аяғың һындымы әллә?\n– Аяҡ ҡына булһа...\n– Ҡабырғаң һындымы ни?\n– Ҡабырға түгел, каблугым һынды, – тип, итегенең үксәһен күрһәтте.\n– Аллаға шөкөр, – тинем, тынысланып, – ҡабырғаң иҫән икән.\n– Ҡабырға һынһа, ялғаныр ине әле. Каблугым әрәм булды, – тип өҙгөләнде Фирүзә. Иламай ғына, бахыр.\nМин, уны йәлләп:\n– Ашыҡмаҫҡа кәрәк ине, бындай тайғаҡта...– тигәйнем, ҡыҙып китте:\n– Ашыҡма, имеш! Үҙең бит оҙон аяҡлы ҡыҙ артынан ашҡынып сабаһың. Ҡыуып етерлек тә түгел.\n– Ғәфү ит, Фирүзәкәй, уйға бирелеп киткәнмен.\n– Ҡыҙҙар итәгенә ҡарап, нимә уйлайһың, ҡартлас?\n– Демократия тураһында баш ватам. Беҙҙең демократия ҡатын-ҡыҙ итәге кеүек бит. Йә уны бик ныҡ тарайталар, йә самаһыҙ киңәйтәләр. Һуңғы ваҡытта хакимиәт әһелдәренең ҡырын эштәрен ҡаплап торған япманы шаҡтай күтәрҙеләр. Ҡыҫҡа итәкле ҡыҙ шикелле. Әйткәндәй, ҡыҙҙар итәктәрен ҡыҫҡартмаһа, аяҡтарының кәкре икәнен белмәҫ тә инек.\n– Ҡыҙыҡ, әй, кәмселектәрҙе элек “Һәнәк”кә эләләр ине, хәҙер – интернетҡа. Нимә генә юҡ унда!\n– Асыҡ сәйәсәттең маҡсаты шул бит, Фирүзәкәй: кәкрене лә, төҙҙө лә йәшермәйенсә халыҡҡа күрһәтеү.\n– Бер ҡарағанда, йәтеш инде. Әле бына ауылға ҡайтҡайным. Ҡустым һөйләп торҙо: беҙҙең башлыҡ туған-тыумасаһы менән бергәләп районыбыҙҙағы бар мөлкәтте прихватизациялап бөтөрҙө, ти. Шул хаҡта анонимка яҙып, интернетҡа һалам әле, ти.\n– Һалһын әйҙә. Демократия булғанда.\n– Мин дә шулай тим шул. Демократия бит ул, үҙең әйткәндәй, ҡатын-ҡыҙ итәге кеүек. Әле мини, әле макси. Модаһына ҡарай...\n– Тап шулай! Фәҡәт мини менән макси араһында. Мода нисек кенә үҙгәрмәһен, уны миниҙан юғары күтәреп тә, максиҙан түбән төшөрөп тә булмай.\nШул саҡ ҡыҫҡа итәкле ҡыҙҙы шортик кейгән егет ҡосаҡлап алды һәм күккә сөйҙө. Ҡыҙҙың итәге ҡорһағына шыуып менде лә уның ялтырауыҡ балдаҡ кейҙерелгән кендеген ҡапланы...\n– Нимә, күҙеңде секрәйтеп тораһың, оятһыҙ?! – тип екерҙе миңә Фирүзә. – Демократия күргәнең юҡмы ни? – Ул, үксәһе төшкән итеген ҡулына тотоп: – Күтәр мине! – тине. – Ойоҡсан йөрөтмәҫһең бит йәшлек дуҫыңды?! Хәтереңдәме, студент саҡта һин мине дискотеканан ятаҡҡа тиклем күтәреп ҡайтҡайның?\nМин демократияһыҙ үткән йәшлегемде һағынып иҫкә төшөрҙөм дә, ул саҡтағынан ике-өс тапҡырға ауырыраҡ Фирүзә әбейегеҙҙе йөкмәп, аяҡ кейемдәре мастерскойына табан атланым.\nRetrieved from "https://wikisource.org/w/index.php?title=Ҡыҫҡа_итәкле_демократия&oldid=411615"\nThis page was last edited on 25 March 2015, at 05:35.


30 май — Башҡорт Википедияһы\n30 май Викимилектә\n30 май — григориан стиле буйынса йылдың 150-се (кәбисә йылында 151-се) көнө. Йыл аҙағына тиклем 215 көн ҡала.\nЕр: Быума һәм аллергия менән көрәш көнө.\nЭлектрон ҡултамға көнө.\nБөйөк Британия: Яҙғы ял көнө.\nХорватия: Бойондороҡһоҙлоҡ көнө.\nУкраина: Киев ҡалаһы көнө.\n1917: Өфөлә Мосолман хәрби шураһы ойошторола.\n1978: Башҡорт АССР-ының Юғары Советы республиканың яңы (өсөнсө) Конституцияһын ҡабул итә.\n1926: Өфө—Стәрлетамаҡ маршруты буйынса даими рәүештә автобустар йөрөй башлай.\nБазилев Иван Васильевич (1800—3.12.1873), педагог. Статский советник. 1831—1958 йылдарҙа Ырымбур губернаһының халыҡ училищелары директоры, бер үк ваҡытта Өфө ир балалар гимназияһы директоры. Рәсәй империяһының 3-сө (1856) һәм 4-се (1855) дәрәжә Изге Владимир, 2-се дәрәжә (1846) Император тажлы (1851) һәм 3-сө дәрәжә (1843) Изге Анна, 4-се дәрәжә Изге Станислав (1838) ордендары кавалеры.\nКрайкин Владимир Александрович (1955), ғалим-химик. 1978 йылдан хәҙерге Рәсәй Фәндәр академияһы Өфө федераль тикшеренеүҙәр үҙәгенең Органик химия институты ғилми хеҙмәткәре, 2008 йылдан — төп ғилми хеҙмәткәр, 2011 йылдан —лаборатория мөдире. Химия фәндәре докторы (2008). Сығышы менән Өфө ҡалаһынан.\nХәниә Фәрхи (1960—27.07.2017), йырсы. Рәсәй Федерацияһының, Башҡортостан Республикаһының һәм Татарстан Республикаһының (2000) халыҡ артисы. Төрлө кимәлдәге йыр конкурстары һәм ижади бәйгеләр, шулай уҡ Тәтешле районының Әнғәм Атнабаев исемендәге премияһы лауреаты (2018).\nЕрошина Генриэтта Савельевна (1926—2010), педагог, хәҙерге Заһир Исмәғилев исемендәге Өфө дәүләт сәнғәт институтының элекке доценты, Башҡорт АССР-ының атҡаҙанған мәҙәниәт хеҙмәткәре.\nМаҡулова Рәйсә Әсхәт ҡыҙы (1946), һаулыҡ һаҡлау өлкәһе ветераны, акушер-гинеколог. 1974 йылдан Ғ. Ғ. Ҡыуатов исемендәге Республика клиник дауаханаһы табибы, шул иҫәптән 1988—2005 йылдаарҙа бүлек мөдире. Башҡортостан Республикаһының атҡаҙанған табибы (1998) һәм һаулыҡ һаҡлау отличнигы (2001). Сығышы менән Өфө ҡалаһынан.\nБаталова Рәйсә Хәсән ҡыҙы (1951), һаулыҡ һаҡлау өлкәһе ветераны, акушер-гинеколог. Өфө ҡалаһындағы 3-сө бала табыу йортоноң 2-се ҡатын-ҡыҙҙар консультацияһы табибы, шул иҫәптән 1982—2004 йылдарҙа бүлек мөдире. Рәсәй Федерацияһының һаулыҡ һаҡлау отличнигы (2001). Сығышы менән хәҙерге Һамар ҡалаһынан.\nБлохин Алексей Александрович (1897—6.10.1942), ғалим-инженер-геолог. 1929 йылдан «Уралнефть» тресы «Стәрлетамаҡ» разведка быраулауы контораһының баш геологы, 1934 йылдан СССР Ауыр сәнәғәт Халыҡ комиссариаты Баш геология идаралығының начальник урынбаҫары, 1941 йылдан Башҡортостан нефть экспедицияһы начальнигы урынбаҫары һәм СССР Фәндәр академияһы Геология фәндәре институтының (Мәскәү) директор урынбаҫары. Геология-минералогия фәндәре кандидаты (1937), профессор (1937). Ишембай нефть ятҡылығын беренсе асыусы.\nӘҙеһәмов Йәғәфәр Мәхмүт улы (1922—13.11.1991), ғалим-инженер. Бөйөк Ватан һуғышында ҡатнашыусы. 1962 йылдан Бөтә Союз Төҫлө металдар ғилми-тикшеренеү институтының (Усть-Каменогорск ҡалаһы) лаборатория мөдире, 1973—1991 йылдарҙа Белгород ҡалаһындағы ВИОГЕМ ғилми-тикшеренеү институтының ғилми хеҙмәткәре. Техник фәндәр докторы (1972). 1-се дәрәжә Ватан һуғышы (1984) һәм Ҡыҙыл Йондоҙ (1945) ордендары кавалеры. Сығышы менән хәҙерге Башҡортостан Республикаһының Баймаҡ районы Юлыҡ ауылынан.\nУскова Нина Николаевна (1947), педагогик хеҙмәт ветераны. 1971 йылдан Өфө мәктәптәре, шул иҫәптән 1976 йылдарҙа хәҙерге 60-сы лицейҙың математика уҡытыусыһы. Рәсәйҙең атҡаҙанған (2002), Башҡортостандың халыҡ (2011) уҡытыусыһы.\nАҡбашева Зөлфирә Хәбибулла ҡыҙы (1952), дәүләт хеҙмәте ветераны, ғалим-иҡтисадсы. 2003—2017 йылдарҙа хәҙерге Монополияға ҡаршы федераль хеҙмәттең Башҡортостан Республикаһы буйынса идаралығы етәксеһе. Иҡтисад фәндәре кандидаты, доцент. Башҡортостан Республикаһының атҡаҙанған иҡтисадсыһы һәм Почёт грамотаһы менән бүләкләнеүсе. 1-се (2017) һәм 2-се дәрәжә «Ватан алдындағы хеҙмәттәре өсөн» ордендың миҙалы кавалеры. Сығышы менән хәҙерге Башҡортостан Республикаһының Благовар районы Уҙыбаш ауылынан.\nБеглов Василий Алексеевич (1958—9.07.2011), әҙәбиәт белгесе, юғары мәктәп уҡытыусыһы. Филология фәндәре докторы (2007). Рәсәй Федерацияһының почётлы юғары һөнәри белем биреү хеҙмәткәре (2005).\nРәмил Ҡол-Дәүләт (1958—12.01.1998), шағир, драматург. Шәйехзада Бабич исемендәге дәүләт республика йәштәр премияһы лауреаты (1995).\nЩевелев Юрий Николаевич (1958), хужалыҡ эшмәкәре, Белорет рессорҙар һәм пружиналар заводының техник директоры, Башҡортостан Республикаһы Дәүләт Йыйылышы — Ҡоролтай депутаты. Рәсәй Федерацияһының почётлы, Башҡортостандың атҡаҙанған машиналар эшләүсеһе. «Башҡортостан Республикаһы алдындағы хеҙмәттәре өсөн» ордены кавалеры. Сығышы менән хәҙерге Ҡырым Республикаһының Феодосия ҡалаһынан.\nРозенберг Геннадий Самуилович (1949), ғалим-эколог, фитоценолог. 1992—2018 йылдарҙа Рәсәй Фәндәр академияһы Һамар фәнни үҙәгенең Волга бассейны экологияһы институты директоры. Рәсәй Фәндәр академияһының мөхбир ағзаһы (2000), биология фәндәре доктор (1984), профессор (1996). Рәсәй Федерацияһының атҡаҙанған фән эшмәкәре (2000) һәм Рәсәй Хөкүмәтенең Фән һәм техника өлкәһендәге премияһы лауреаты (2010).\n30 майҙа тыуғандар\n1912: Лев Ошанин, СССР шағиры, популяр йыр текстары авторы.\n1920: Франклин Шеффнер, АҠШ кинорежиссёры, «Оскар» премияһы лауреаты.\n1961: Арина Шарапова, СССР һәм Рәсәйҙең ғалим-социолоыг, телетапшырыуҙар алып барыусы.\n30 майҙа вафат булғандар\n1944: Әхтәмов Хәсән Баһҙый улы, Бөйөк Ватан һуғышында батырҙарса һәләк булған яугир, Советтар Союзы Геройы (1944).\n2003: Заһир Исмәғилев, башҡорт композиторы, БАССР-ҙың (1963), РСФСР-ҙың (1968) һәм СССР-ҙың (1982) халыҡ артисы.\nhttps://ba.wikipedia.org/w/index.php?title=30_май&oldid=1139497 ҡабул ителгән\nБыл бит һуңғы тапҡыр 19:44 29 май 2022 үҙгәртелгән.


Туйға ... сихырланған бүләк\n15 Сентябрь , 18:10\nШул саҡ ирем: “Һин нимә кейеп алғанһың ул?” тип һораны. Күрҙе, ниһайәт! Мин өс көн элек ялтырауыҡ, иҫ киткес матур эскүлдәкте кейә башланым. Уны кемдер беҙҙең туйыбыҙға ете йыл элек үк бүләк иткәйне. Ябыҡҡас, иремә матур булып күренәйем тип кейеп алғайным...\nБеҙ ул саҡта улыбыҙ һәм ҡыҙыбыҙ менән ваҡытлыса кешеләрҙең фатирында йәшәй инек. Йортто һалып бөтөр өсөн шулай уңайлыраҡ булыр тип уйланыҡ. Ике йәшлек ҡыҙымды имеҙеүҙе ташлата алмай йонсойом. Көндөҙ атаһы менән уйнаһа ла, кис булһа, миңә йәбешеп ала ла ебәрмәй. Ул йоҡлап киткәс кенә душ инеп, сәй эсеп, әҙерәк ял итеп ала инем. Бер төн ҡыҙымдың ярһып илауынан уяны киттем. Йүгереп барып алайым тиһәм, мине яҡын килтермәй. Атаһы янына килгәйне, уға сат йәбеште. Мин ҡулыма алып, имеҙеп тынысландырайым тиһәм, тағы нығыраҡ илай. Яңы теле асылған бала: “Кит бынан һин-бабай, һин-яман бүре, ҡайҙа минең әсәйем?!”-тип ярһый. Ҡыҙым атаһын ҡосаҡлап йоҡлап китте. Яндарына барып ятып ҡарағайным, уянып, мине ситкә этә, илай. Иртәнсәк ҡыҙым бер ни булмағандай уйнай, көлә башланы. Иптәшем менән бала яман төш күргәндер тип уйланыҡ.\nИкенсе төн ошо уҡ хәл тағы ҡабатланды. Был юлы ҡыҙым тағы ла нығыраҡ ярһып илай башланы, мине яҡын килтермәй. Атаһына сат йәбешеп йоҡлап китте. Иртәнсәк, төшкөһөн, кискеһен ҡыҙым тағы ла миңә һыйынып, көлөп кенә йөрөнө. Өсөнсө төн атаһы ҡыҙын янына алып ятты. Мин ипләп кенә яндарына барып яттым. Тағы ла төнгө ун ике тулыу менән ҡыҙыбыҙ: “Минең әсәйем ҡайҙа?” тип ярһып илай башланы. Хәҙер инде алты йәшлек ағаһы ла уянып уны тынысландыра башланы. Ҡыҙым ағаһына ла сат йәбешеп уны минең яныма ебәрмәҫкә тырыша, “ул әсәй түгел!”-тип тылҡый. Иптәшем менән хәлһеҙ булып кухняға сыҡтыҡ. Шул саҡ ирем: “Һин нимә кейеп алғанһың ул?” тип һораны. Күрҙе, ниһайәт! Мин өс көн элек ялтырауыҡ, иҫ киткес матур эскүлдәкте кейә башланым. Уны кемдер беҙҙең туйыбыҙға ете йыл элек үк бүләк иткәйне. Ябыҡҡас, иремә матур булып күренәйем тип кейеп алғайным. Аптыранған, йоҡоһоҙлоҡтан йонсоған иптәшем: “Бәлки, ҡыҙыбыҙ һине яңы эскүлдәктә танымайҙыр?”-тигән булды. Мин уны шунда уҡ сисеп быраҡтырҙым да, икенсе эскүлдәкте кейеп ҡыҙым янына барып яттым. Ул уянманы ла.\nӨлкән ҡәйнәмә был хаҡта һөйләгәс, ул балаларҙы өшкөртөргә алып китте. Эс күлдәкте лә һалып алды. Өшкөргән әбей эскүлдәкте юҡ итергә кәрәк тип алып ҡалған. Шунан һуң ҡыҙыбыҙ тынысланып ҡалды. Был нимә булды? Эскүлдәкте туған-дуҫтырыбыҙҙың кемеһе бүләк итте һәм ниндәй маҡсат менән? Барыһы ла сер булып ҡалды.


Башҡортостандың баш ҡалаһында 12 - 14 октябрҙә «Уралэкология. Сәнәғәт хәүефһеҙлеге – 2011» экологик форумы һәм махсуслаштырылған күргәҙмәһе үтәсәк. Тирә-яҡ мөхитте һаҡлау өлкәһендәге иң яҡшы фәнни-техник ҡаҙаныштарҙы демонстрациялау, ҡалдыҡтарҙы контролдә тотоу, утилләштереү, ҡайтанан эшкәртеү һәм ергә күмеү буйынса яңы технологияларҙы ҡулланылышҡа индереү — экофорумдың төп маҡсаты. Үҙ сиратында, күргәҙмә эшлекле бәйләнештәрҙе көйләүгә, тәбиғәтте һаҡлауға тәғәйенләнгән төрлө йүнәлештәге ҡорамалдар һәм продукция етештереү буйынса берлектәге проекттар булдырыуға булышлыҡ итәсәк. Бынан тыш, ул экологик эштәр һәм хеҙмәттәр баҙарын үҫтереүгә лә йүнәлтелгән.


Каруанһарайҙың яҡлаусылары » Башҡортостан гәзите | Газета Башкортостан на башкирском языке\nБашҡортостан гәзите » Башҡорт донъяһы » Каруанһарайҙың яҡлаусылары\nУлар изге ҡомартҡыны башҡортҡа ҡайтарҙы.\nЮҡ, ул юғары белемле белгес тә түгел, әллә ниндәй мәртәбәле ерҙәрҙә лә эшләмәне, ябай ауыл ҡыҙы. Ырымбурҙа уҡып, урта белем алғандан һуң, Байзулла ағайға кейәүгә сығып, яҙмышына күнеп, ошо ерҙә йәшәп ҡалды. Үҙенең милләтенә ярҙам итергә теләгән милли рухлы кешегә юғары белем, дәрәжәле урындар, бәлки, мотлаҡ та түгелдер, әллә кем булып, ил тотҡаһымын тигән ирҙәрҙең дә ҡулынан килмәгән эштәрҙе башҡарыуын ул, бәлки, күҙ алдына ла килтермәгәндер.\nКаруанһарай... Был исемде ишетеү менән, һәр башҡорттоң күңеле беҙҙең Ырымбурға ҡарай. Каруанһарайҙың тарихын белмәгән, ишетмәгән башҡорт юҡтыр, тип уйлайым. Тик бына ҡатмарлы замандарҙа изге мираҫыбыҙҙың ниндәй генә хәлдәргә тарығаны һәр кемгә лә мәғлүм булманы шул. Каруанһарайҙың исемен бер генә лә сүп-сар һүҙ менән бысратҡы килмәй. Каруанһарай һәр саҡ урынында торҙо, мәсете лә асыҡ булды, тик сит-ят тулып китте, баштары аҡса эшләргә генә ынтылған килмешәктәр хужа булып алғайны. Әлбиттә, ҙур конференцияларҙа, “түңәрәк өҫтәлдәр”ҙә Ырымбур өлкәһе башҡорттары, аҡ батшаның ризалығын алып, Каруанһарайыбыҙҙы үҙ көсө менән һалыуы хаҡында һәр ваҡыт әйтә килде. Тик унда күбеһенсә йә үзбәк, йә урыҫ, йә чечен теле ишетелде – башҡорт һүҙе яңғыраманы. Ысын әйткәндә, барып йөрөргә лә күңел тартмай башлағайны...\nБына шундай ваҡыттарҙа кешенең асылы беленә икән. Йөрәктәре етеп, Гөлимә апай менән Байзулла ағай Йәнғәбиловтар милләт өсөн яныусылар булып сыҡты. Байзулла ағай – милиция полковнигы. Каруанһарай мәсетен йәнә башҡорттоҡо итер өсөн нисәмә ғауғалы йыйылыш үтеүен, башынан аҙағына хәтлем нисәмә документты барлауҙарын, ниндәй генә ҡәһәрле һүҙҙәр ишетеүҙәрен улар үҙҙәре генә белә. Ә инде ике-өс йыл рәттән судлашып йөрөүҙәре, ҡайһылайтып ул ҡыйынлыҡтарҙы йырып сығыуҙарын һорашһағыҙ – барыһы ла Гөлимә апайҙың ҡулындағы протоколдарҙа.\nБашҡорттоң мәҡәле бар: ашаған белмәй, тураған белә. Бына хәҙер Каруанһарай мәсете – үҙебеҙҙеке. Барып кереү менән, бында килгәнебеҙгә ҡыуанып, йөҙө асылған олатай кеүек ҡаршылай хәҙер беҙҙе ул. Яңырып, йәшәреп китте – ниңә шулай булмаһын, көн һайын бөтә нужаһын ҡайғыртып торған кешеләре булғанға. Мәсетте ҡарар өсөн аҙ мәшәҡәт кәрәкме ни, айырыуса хәҙер, бар нәмә ҡыйбатлана барған заманда.\nТалапсан, ҡайғыртыусан Гөлимә апай ҡул ҡаушырып ултыра торғандарҙан түгел – һәр нәмәгә аҡылы ла, көсө лә етә – күҙ теймәһен, иншаллаһ. Мине архив һаҡлаусы йә ҡарауылсы, йә иҙән йыуыусы тиһәгеҙ ҙә, үпкәм юҡ, ти хажиә Гөлимә апай. Эйе, ул хаж сәфәрен дә башҡарҙы. Аллаһ Тәғәлә үҙе уны ошо урынға тәғәйенләгәндер, күрәһең. Беҙҙең мәхәлләнең көсө лә, дәрте лә ул – Гөлимә апайыбыҙ.\nЫрымбурҙа ғорур башын сөйөп,\nКаруанһарай баҫҡан түренә,\nМанаранан сикһеҙ далалары\nЕтмеш саҡрымдарға күренә.\nЗаманында башҡорт тейәгән\nКаруанһарай ташын дөйәгә,\nБашҡорт ғәйрәттәре һалынған\n“Перовский” тигән бейеүгә.\nЕвропаны Азияға бәйләй\nБаш осонда торған фәрештә.\nУң ҡулдары булһа Себерҙәрҙә,\nҺул ҡулдары – уның шәреҡтә.\nМосолмандың йәшел әләмдәре\nБашҡортомдоң төҫө тейелгән,\nКаруанһарай, һинең нигеҙеңә\nӨфөләрҙең башы эйелгән.\nЫрымбурым, хәтәр замандарҙа\nБашҡортома булдың баш ҡала.\nАлыштырмам башҡа шәһәрҙәргә,\nҠыҙыҡтырмай мине башҡалар!\nБыл шиғырыма өҫтәп, ошо юлдарҙы яҙһам, бер ҙә яҙыҡ булмаҫ, тип уйлайым:\nКаруанһарай, күп михнәттәр күреп,\nӘйләнеп тә ҡайтты илемә!\nХәләл көсөн һалды Йәнғәбилдәр –\nБайзуллаһы менән Гөлимә!


1 Март 2019, 12:08\nМәктәбебеҙҙә йыл һайын Халыҡ-ара туған телдәр көнө матур үтә.\nБыйылғыһы ла, ғәҙәттәгесә, Башҡортостандың халыҡ шағиры Рәми Ғариповтың «Туған тел» шиғырын флешмоб рәүешендә күмәкләп ятлау менән башланып китте. Башҡорт теле һәм әҙәбиәте уҡытыусыһы Миләүшә Яманһарина кисәне асып, һүҙҙе мәктәп директоры Гүзәл Шәһәҙәт ҡыҙы Ғәббәсоваға бирҙе. Ул балаларҙы, килгән ҡунаҡтарҙы байрам менән ҡотлап, үҙ телеңде белеү, өйрәнеү һәр башҡорт кешеһенең бурысы булыуын еткерҙе.\nАртабан уҡыусылар шиғырҙар һөйләне, викторина һорауҙарына яуап бирҙе, командаларға бүленеп, ижади конкурстарҙа ҡатнаштылар. Байрам бик күңелле үтте. Аҙаҡ инде әүҙем ҡатнашыусыларға Маҡтау ҡағыҙҙары һәм иҫтәлекле бүләктәр тапшырылды.\nРәсимә ҒӘББӘСОВА, башҡорт теле һәм әҙәбиәте уҡытыусыһы.


Башҡортостан — Рәсәй Президенты гранттары конкурсында еңеүсе\n21 Июнь , 15:30\nБашҡортостан Мәскәү һәм Санкт-Петербург менән бергә Рәсәй Президенты гранттары конкурсы еңеүселәре исемлеген етәкләй. Ике баш ҡаланан тыш, республикабыҙҙың коммерцияға ҡарамаған ойошмалары 148 грант отто һәм 160 миллион һумға яҡын аҡса алды, тип хәбәр иткән Башҡортостан Башлығы Радий Хәбиров социаль селтәрҙәге сәхифәһендә.\n«Президент гранттары фонды конкурсында беҙ һәр саҡ ҙур сумма отабыҙ, әммә быйыл айырыуса ныҡ тырыштыҡ. Дөйөм алғанда, республиканан 1097 заявка тапшырылғайны. Уларҙың һәр етенсеһе финанслау алды. Араларында «Йәш этнополитолог мәктәбе» кеүек ҡиммәтле (7,9 миллион һум) һәм бюджет проекттары бар, мәҫәлән, «Әсә һәм бала. Мәктәпкә әҙерлек сиктәрендә ҡоро ерҙә һәм һыуҙа дәрестәр ярҙамында 6-7 йәшлек балаларҙа сколиозды иҫкәртеү (195 мең һум)», — тип яҙған республика етәксеһе.\n«Әле кемдәр федераль грант конкурстарында үҙ көсөн һынап ҡарамаған, уларға Президентские гранты.рф сайтын өйрәнергә кәңәш бирәм. Йәмғиәт өсөн изге һәм файҙалы эштәр өсөн аҡса һорарға оялмағыҙ – фондтар шуның өсөн кәрәк тә инде. Сентябрҙә йәнә ғариза тапшырыу кампанияһы асыла. Шуға күрә тәүәккәл булығыҙ», — тигән Радий Хәбиров.


Өйҙән сыҡмай аҡса эшләп буламы? йәки бер нисә сәғәттә... илле мең!\nСабыйын ҡарап өйөндә «ял» итеүсе әсәләр көн дауамында нимә хаҡында ғына уйланмай. Балаһының сәләмәтлеге, ғаиләһенең именлеге, йәшәйештәрен мөмкин тиклем күркәмерәк итеү, тормош шарттарын яҡшыртыу... Иң матур кейемдәр, сағыу уйынсыҡтар, сифатлы балалар аҙыҡ-түлеге тураһында хыяллана әсәйҙәр. Ә бының өсөн нимә кәрәк? Әлбиттә, мөмкин тиклем күберәк аҡса!\nСабыйҙарының саф һауала рәхәтләнеп мышнап йоҡлауын күҙәткән әсәләр йәнә шул хаҡта һүҙ ҡуҙғатты. Йәнәһе, өйҙә ултырып аҡса эшләп буламы? “Әҙәм балаһының ҡулынан килмәҫтәй әйбер бармы? Аҡса эшләргә теләһәгеҙ, күптән миңә ҡушылыр инегеҙ”, - ти Алина. Ҡыҙҙар шунда уҡ ризаһыҙлыҡ белдерә. “Һиңә рәхәт, эш менән күптән шөғөлләнәһең. Беҙҙә лә һиндәге тел булһа, бәлки, әллә ниндәй эш тапҡан булыр инек”…\nАлина Oriflame косметикаһын тарата. Уның яңы каталог алып килеүен түҙемһеҙләнеп көтөп алалар. Сөнки аҡсаһын бүлеп түләргә лә мөмкин. Өйҙә ултырыуҙарына ҡарамаҫтан, матур булырға тырышҡан әсәйҙәр араһында косметика бик үтемле тауар.\nАрабыҙҙа йәнә бер юҡтан бар яһай белгән, бөтмөр һылыуыбыҙ бар. Исеме - Сәриә. Коляскала иҙрәп йоҡлап ятҡан һәр сабыйҙың аяғында ул бәйләгән йылы, матур ойоҡбаштар. Сәриәгә эшһеҙ моңайып ултырыу тәтемәй. Заказдарҙан арынғаны юҡ уның. Кемебеҙгәлер яңы фасонлы башлыҡ, комбинезон йәки шарф кәрәк. Башҡалар аҡса тураһында бәхәс ҡорғанда, ул ситтәрәк эскәмйәлә ултырып бәйләүен дауам итә. Ҡулдарына күҙ эйәрмәй. Оҫта кеше шулай аҙ һүҙле булалыр инде. Үҙен маҡтай башлаһалар: “Бәйләм бәйләүҙең бер ауырлығы ла юҡ бит ул. Ябай ойоҡбаш, шарфтарҙан ғына башлағайным. Яйлап ейем-һалымға тотондом. Тәүҙә туғандарыма, һуңынан күрше-күләнгә төрлө әйберҙәр бәйләнем. Әле бына күлдәк башларға торам”- тип бәхетле йылмайып ҡуя.\nКүрәһең, Аллаһ Тәғәлә кемгәлер тауарын үлтереп маҡтап һатырлыҡ тел асҡысы, икенселәргә ҡул оҫталығы биргән. Ҡалғандарға нимә эшләргә һуң? Нисек беҙгә, ваҡытлыса эшлеклелек арбаһынан төшөп ҡалғандарға, ғаилә бюджетына өлөш индерергә? Әлбиттә, бер кем дә һине булдыҡһыҙлыҡта йә тик ултырыуҙа ғәйепләмәй. Ләкин үҙ тырышлығың менән тапҡан өҫтәмә аҡсаның нисегерәк күңелде йылытыуын, үҙбаһаңды бермә-бер күтәреүен ошо тойғоларҙы кисергән кеше генә аңлар, тип уйлайым.\n“Ә ни өсөн беҙ баш ватабыҙ, - тине бер көн Айһылыу, - өйҙә ултырған кешеләргә эш тәҡдим иткән иғландар быуа быуырлыҡ. Тәүәккәлләйбеҙме әллә?”\nОшондайыраҡ иғландар менән сыбарланған гәзитте ҡулға төшөргәс, төштән һуң йоҡоға талған бәпәйҙәребеҙҙе бәүетә-бәүетә, парк эскәмйәһенә йүнәлдек. Ысынлап та, өйҙә ултырған кешеләргә эш тәҡдим итеүселәр бихисап икән дә: “Өйҙәге эш. Эш хаҡы айына илле меңгә тиклем. Алдан түләү талап ителмәй. Һеҙҙән: адресығыҙ яҙылған ике конверт”.\nБына бит, бирәм тигән ҡолона, сығарып ҡуйған юлына. Шул көндө үк күрһәтелгән адрес буйынса хат яҙып һалдыҡ. Айһылыу менән осрашҡан һайын илле меңдең яртыһына эйә булғанда ла, ул аҡсаға нимәләр һатып алыу мөмкинлеге тураһында хыялланабыҙ. Балаларыбыҙға ла, үҙебеҙгә лә нимә генә кейҙереп, ашатып, һөртөндөрөп бөтмәнек! Ниһайәт, яуап хаты килеп төштө. Унда беҙгә хеҙмәт килешеүе төҙөргә тәҡдим иткәндәр. Бының өсөн паспорт, дипломдың күсермәһе һәм 428 һум аҡса талап ителә икән. Шулай уҡ ошо рәүешле ете меңдән ашыу кеше эшле булыуы, хәйләгә урын юҡлығы хаҡында тәфсирләп яҙылған. Дөрөҫөн әйткәндә, мин алдан уҡ өйҙә ултырып шул тиклем аҡса эшләп булыуына шикләнә инем. Шуға ла был эштән баш тарттым. Айһылыу иһә:“Дүрт йөҙ һум аҡсамы ни? Эш башлау өсөн ниндәйҙер өлөш индерергә кәрәк инде”, тигән һүҙҙәр менән аҡса ебәреп, тағы яуап көтә башланы.\nТиҙҙән Айһылыуға ул эшләйәсәк фирманың адресы яҙылған хат килеп төштө. “Һеҙҙең хеҙмәт килешеүегеҙҙең оҙайлы йылдар уңышлы эшләп килгән фирмаға ебәрелеүе менән ысын күңелдән ҡотлайбыҙ. Эш башлау өсөн һеҙҙең исемегеҙгә тейешле документтар тултырылырға тейеш. Бының өсөн 250 һум кәрәк буласаҡ”, тиелгән ине унда.\nАйһылыу йәнә аҡса ебәрҙе. Тик шуның менән “оҙайлы йылдар уңышлы эшләп килгән” фирма менән бәйләнеш өҙөлдө.\nБер көн түбәһе күккә етә яҙған Айһылыуҙы урамда осраттым. “Беләһеңме, мин бик шәп эш таптым. Былары иллешәр мең һум түгел, ә ай һайын һигеҙ мең һум тәҡдим итә. Ысынбарлыҡҡа тап килгән аҡса тәҡдим иткәс, моғайын алдамаҫтар”, - тине шат йылмайып.\nАйһылыу менән икәүләп көн дә хат көтә башланыҡ. Почта йәшниге буш булһа, почтальонды һағалап, почта тирәһен әллә нисә барып әйләнәбеҙ. Ниһайәт, сағыу конверт килеп төштө. Был фирма сәй этикеткаларын ҡырҡыу менән шөғөлләнә икән. Айһылыуға айына 1000-1500 сәй ҡағыҙы ҡырҡып ебәрергә кәрәк буласаҡ һәм шуның өсөн ул эш хаҡы аласаҡ. “Әгәр ошо туҙанһыҙ һәм мәшәҡәтһеҙ эшкә урынлашырға теләһәгеҙ, тулыраҡ мәғлүмәт алыу өсөн кисектермәй ...250 һум ебәрегеҙ” тиелгән ине хаттың аҙағында. Аҡсаны, ниңәлер, кемдеңдер исеменә почта аша күсерергә кәрәк.\nАйһылыу был юлы ла: “Ни булһа ла булыр” тип аҡса ебәрҙе. Тик был компаниянан да башҡаса хәбәр булманы. Әхирәтем эшкә урынлаштырыуҙарын йәки аҡсаһын ҡайтарыуҙарын һорап әллә нисә тапҡыр хат ебәрҙе, әммә яуап ала алманы. Ошонан һуң Айһылыу эш тураһында оҙаҡ ҡына ауыҙ ҙа асманы.\nШулай ҙа бер көн түҙмәгән, тағы бер иғландар гәзите тотоп килгән. “Бер ауыҙы бешкән кеше һалҡын һыуҙы ла өрөп эсә, тиҙәр , ә һин?”,-тиеүемә тәүҙә иренен бүлтәйтте, унан: “Тәүҙә уҡып ҡарар инең”, - тине.\nУҡыйым. “Эшкә урынлаштырыу! Өйөгөҙҙән сыҡмайынса! 100% гарантия! Мәғлүмәт биреү бушлай”.\nБуш сырҙың ҡапҡанда ғына икәнлеген беләбеҙ инде. Ә Айһылыуҙы быға нисек ышандырырға? Шуға күрә өмөт тулы күҙҙәренә төбәлеп: “Яҙ әйҙә, кем белә...” тип кенә әйтә алдым. Ул шуны ғына көтөп торған, күрәһең. Әллә ниҙәр тураһында хыялланған йәш әсә почтаға юлланды.\nОшо хәлдән һуң Айһылыуҙы оҙаҡ ҡына күрмәнем. Көндәр һыуынып, балалар менән тышта йөрөү ваҡыты ла ҡыҫҡарҙы. Донъя мәшәҡәттәре уның эшкә урынлашыу мажараларын да онотторғайны. Шулай ҙа бер көн уйламағанда тағы осраштыҡ. Баҙарҙа бик белдекле ҡиәфәт менән орлоҡтар һайлай ине. Ниһайәт, бер ҡап төрлө орлоҡ тотҡан Айһылыу һатыусы менән иҫәпләшеп, яныма килде. Уның эш эҙләү өлкәһендәге уңыштары хаҡында ҡыҙыҡһынам.\n- Эйе, яуап килде. Был юлы миңә эште үҙемә һайлап алыу мөмкинлеге барлығын хәбәр иткәндәр ине. Тик бының өсөн бер вакансиянан өсәүгә тиклем - 248 һум, әгәр инде бишәүҙән артыҡ вакансия араһынан һайлап алырға теләһәм, 498 һум аҡса түләргә кәрәк булып сыҡты. Ҡыҫҡаһы, ундай иғландарға ышаныс бөттө хәҙер. Башҡасараҡ эш менән шөғөлләнергә булдым”,- тине серле йылмайып. Һәм үҫентеләр үрсетеп һатырға йыйыныуын хәбәр итте. “Хаҡтарын белештем, орлоҡҡа күпме аҡса сарыф ителәсәген иҫәпләп сығарҙым. Бик мәшәҡәтле эш, әммә килемле булырға оҡшай. Баҡсасылыҡ тураһында китап-журналдар уҡыйым. Сәскә үҫентеләренә, томат, борос, баклажанға өҫтөнлөк бирергә уйлайым...”\nАйһылыуҙың янып торған күҙҙәренә ҡарап, уға был юлы бәхет йылмаясағын аңланым. Шул мәлдә икенсе бер танышым тураһында иҫләнем. Ул балаһы менән өйҙә ултырғанда сәй-шырпы кеүек көндәлек тауар менән һатыу итә башлағайны. Әлбиттә, туғандары йәш әсәнең бындай ҡарарға килеүенә ризаһыҙлыҡ белдерҙе. Әлеге уйынан баш тарттыра алмағас, иптәше: “Ярай, бала саҡтағы кеүек магазин уйнап туйыр ҙа, ҡуйыр”, - тип ҡул һелтәгәйне. Ә хәҙер... уларҙың бер нисә магазины бар. Унда аҙыҡ-түлек кенә түгел, кейем-һалым да, йорт йыһаздары ла, мебель дә һатыла. Балҡып торған ҙур ике ҡатлы йорттары әллә ҡайҙан иғтибарҙы йәлеп итә. Икеһе лә ҡиммәтле, сит ил машинаһында елдерә. Һәм быларҙың барыһы ла кредитҡа түгел, ә үҙ көсө менән эшләп алынған. Бына нимәгә алып килә ҡатын-ҡыҙ ныҡышмаллығы!\nУрамда балаларын ҡурсаҡтай кейендереп, йөҙҙәренән йәшәү дәрте бөркөгән әсәйҙәрҙе күргән һайын йөрәкте һүҙ менән аңлатып бирә алмаҫлыҡ тойғолар биләй. Ни тиклем бәхетле, гүзәл һәм тиктормаҫ заттар беҙ - әсәйҙәр!


Бал ҡорттары менән нисек килешергә?\nУңайлы тәбиғиғәт-климат шарттары, төрлө үҫемлектәргә һәм урманға, бихисап шишмәгә бай Башҡортостан элек-электән хуш еҫле, шифалы бал етештереү менән дан тотҡан.\nXX быуаттың 30-сы йылдарында Бишбүләк районында 117 ауыл иҫәпләнгән, һәр йәшәү пунктында тиерлек умартасылыҡ менән шөғөлләнгәндәр. Былар хәлле крәҫтиән булған: кемдең өҫтәлендә бал булған, ул бер ҡасан да мохтажлыҡта йәшәмәгән. Умарта балы һәр саҡ кәрәкле продукт һәм ҡиммәтле тауар булған.\nЕрмолкин ауылынан Андрей Туймуков (1968 йылда тыуған) ата-бабаларының кәсебен дауам итә. – Пыл Энтри бар тирә-яҡта дан тотҡан. Ул йыл һайын яңы бал айыртҡандан һуң, ауыл балалары өсөн ысын байрам ойошторған. Уларҙың ҡатыны Мария менән ике ул һәм ете ҡыҙ тәрбиәләп үҫтергәндәр. Балалар умарталыҡта үҫкән, кесе йәштән үк атаһына ярҙам иткән, ә һуңынан үҙ ғаиләләрен ҡорғас та бал ҡорттарынан айырылмаған. Умартасы төтөнө менән эшләүҙән бик һирәк файҙаланған. 1974 йылда Константин Туймуков Республика умартасылары конкурсында ҡатнашып, икенсе урын яулай. Умартасынан уңышының һәм яҡшы күрһәткестәренең сере нимәлә тип һорағас, яуап ҡыҫҡа була: бал ҡорттары менән нисек килешә алаһың инде. Хәҙер Туймуковтарҙың нәҫелдән килгән шөғөлөн улдары Георгий менән Владимир дауам итә. Һәр ҡайһыһының үҙҙәренең айырым ҙур умарталығы бар.\nКолхоз-совхоз төҙөлөшө осоронда районда ун колхоз һәм өс совхоз бар ире һәм барыһының үҙ умарталығы булған. Ҡайһы бер хужалыҡтарҙа һәр айырым бригада умарталыҡ тотҡан. Шуға ла тауар балы складтарҙа булыу сәбәпле, уны әллә ни ҡиммәт булмаған хаҡҡа халыҡҡа һатҡандар, сәсеү һәм урып-йыйыу ваҡытында хужалыҡ ашханаларында табынға ҡуйғандар. Ауыл хужалығы идараһында умартасылыҡ буйынса инспекторҙың махсус штаты булған, ул райлнда был тармаҡ үҫешенә кураторлыҡ иткән. Йыл һайын колхоз һәм совхоз умарталыҡтарын бал ҡорттары ғаиләһенең күсеүенә һәм бал етештереүгә яҙғы һәм көҙгө тикшереү үткәргәндәр. Умарталарҙы ҡышҡа әҙерлеген дә тикшергәндәр. Районда йыл һайын иң яҡшы умартасыларға конкурстар үткәрелгән, умартасыларҙы квалификация күтәреү курстарына ебәргәндәр. Ҡушйылға урта мәктәбендә “йәш умартасы” курсының махсус программаһы буйынса технология дәрестәрендә буласаҡ умартасылар әҙерләгәндәр. Мәктәптең үҙенең 25 умартаһы булған.\nҮҙгәртеп ҡороу осоронда колхоз-совхоздар тарҡала. Улар урынына районда милектең төрлө формаһы булған ҡырҡҡа яҡын ауыл хужалығы предприятиеһы ойошторола. Мобиль элемтә барлыҡҡа килә. күп йыллыҡ үләндәр. Ҡарабойҙай һәм көнбағыш сәсеү полантацияларында минераль ашлама һәм гербицид ҡулланыу арта. Һәм был умарталыҡтың дөйөм һанының кәмеүенә тағы ла бер сәбәп була. Умартасылыҡ менән 21 хужалыҡта шөғөлләнгәндәр. Киров исемендәге кооператив, “Дуҫлыҡ”, Ленин исемендәге “Канаш”, “Марс”, “Марс”, “Восток”, “Заветы Ильича” ауыл хужалығы предприятиеларының һәм башҡа ваҡ-төйәк хужалыҡтарҙың бал ҡорттары булмай. Район буйынса бал ҡортары ғаиләһенең дөйөм һаны 1013 дана тәшкил итә. Йыл һайын умартасылар ун тоннанан ашыу бал йыя.\nБашҡорт балы – илдә һәм сит илдәрҙә иң танылған республика бренды. Шуға күрә, 2000 йылда инде яңынан тергеҙелгән тәүге республика умартасылары конкурсы булды. Беҙҙең умартасылар йыл һайын үткәрелә торған конкурстарҙа ҡатнашты. 2013 йылдың 23-24 авгусында Баймаҡ ҡалаһында 13-сө Республика умартасылары конкурсы һәм урта дөйөм белем биреү мәктәптәре уҡыусылары араһында “Йәш умартасылар” етенсе Республика конкурсы уҙҙы. Беҙҙең районды өлкәндәр араһында Михайловка ауылынан 30 йыллыҡ эш стажы булған умартасы Юрий Иванов тәҡдим итте һәм республиканың иң яҡшы умартасылары исемлегенә керә алды. “Йәш умартасы” конкрусында Уҫаҡ-Кисеү ауылы урта дөйөм белем биреү мәктәбе уҡыусыһы Раил Шиһапов ҡатнашты һәм республика буйынса өсөнсө урынды алды. Әлеге ярыштар һәр ваҡыт өй эшен әҙерләүҙән башлана, унда умартасылар үҙҙәренең бал ҡорттарын үрсетеү, умартасылыҡ продукцияһын етештереү һәм эшкәртеүҙең уникаль технологияһын тәҡдим итә. Практик өлөштө иһә улар бал ҡорттарын умарта тирәләй беренсе яҙғы осоуға һәм умарталарҙы ҡышҡылыҡҡа әҙерләй, ҡорт ауырыуҙарына ҡаршы профилактик саралар үткәрә.\nБөгөн Айыт, Ҡыңғыр-Мәнәүез һәм Ҡушйылға урта мәктәптәрендә “Умартасылыҡ” курсы буйынса технология дәрестәрендә уҡыусылар өсөн уҡыуҙар үткәрелә.\nРайонда Салауат Юлаев исемендәге кооперативта ғына кооператив умартаһы бар. Хәҙер умартасылыҡ менән уға күптән тотонған умартасылар ғына шөғөлләнә. Кесе Сиҙәк ауылында йәшәүсе һәр икенсе кеше үҙен умартасы, тип һанай. Ауыл гербында юҡҡа ғына бал ҡорто һүрәтләнмәгән.\nНиколай Ульянов дүртенсе быуын умартасы булып тора. Ике улы бал ҡорттары үрсетеү менән шөғөлләнә. Ульяновтар үҙ балы менән Америка контингентын яулған. Был хаҡта республика дөйөм мәғлүмәт саралары яҙҙы. Ете йыл элек Бәләбәй ҡалаһындағы бер ханым АҠШ-ҡа, Филадельфия ҡалаһына балалары янына ҡунаҡҡа бара. Ул унда ғәҙәт буйынса табынға ҡуйырға тип хуш еҫле бал һатып алырға була һәм матур төргәктәге “Башҡорт балы” тигән бренд күреп ҡала. Гәрбәләй бал банкаһында етештереүсенең адресы: Башҡортостан Республикаһы, Бишбүләк районы, Кесе Сиҙәк ауылы, Ульянов Николай Александрович умарталығының паспорт мәғлүмәттәре һәм теркәү номеры күрһәтелгән була.\nРайондың Ырымбур өлкәһе менән сиктәш көньяҡ-көнбайыш өлөшө умартасылыҡ менән шөғөлләнеү һәм был кәсепте үҫтереү өсөн айырыуса ҡулай, сифатлы тауар балы алыуға ярҙам итә. Каменка ауылынан дүртенсе быуын умартасы Петр Миронов 2017 йылда 130 умарта күсенән 2 тонна 130 килограмм бал алған. Хатта насар һәм ҡоро 2018 йылда Петр Павловтың һөҙөмтәләре шаҡтай яҡшы була – бер тоннанан ашыу бал. Ә бына Исаҡай ауылынан үҙ хужалығында 430 баш умарта тотоусы ирле-ҡатынлы Гөлнара һәм Дамир Ғабдуллиндар 2017 йылда 27 тонна 300 килограмм бал йыйып алған. Уҙған йыл күрһәткестәре бер ҡайтышыраҡ булған – 17 тонна 300 килограмм.\nЙылбулаҡтамаҡ һәм Ҡасҡын ауылының оптимистик рухлы умартасылары былтыр “Медовй вкус” ауыл хужалығы коопеартивына берләште. Улар барлыҡ санитар нормаларға һәм заманса сауҙа ҡағиҙәләренә яуап бирә торған махсус төргәктә балдан әҙер продукция етештерергә һәм һатырға йыйына. Тиҙҙән әлеге бренд район һәм республиканан ситтә лә сауҙа супермаркеттары кәштәләрендә урын алыуы бар. Үҙ оҫталығын быуындан-быуынға тапшырыусы беҙҙең тырыш умартасыларыбыҙ менән ғорурланабыҙ.


“Атлант”тың хужаһы бармы?\n9 Апрель 2018, 17:42\nСпорттың мөһимлеге тураһында һәр кем белә. Спорт хәрәкәтен үҫтереүгә, яңы спорт ҡоролмаларын төҙөүгә дәүләт ҙур средстволар сарыф итә. Беҙҙең районда ла ундай объекттар бар, уларҙың береһе – Революция урамындағы “Атлант” стадионы.\nБыйыл ҡыш ҡарҙың аҙ яуыуы арҡаһында ауылдың күп кенә кешеләре, шул иҫәптән балалар һәм пенсионерҙар, үҙҙәренең буш ваҡыттарын ошо стадионда уҙғарҙы. Балалар балалар майҙансығындағы төрлө аттракциондарҙа уйнаны, ололар йүгереү һәм скандинавия йөрөшө (һуҡмаҡтарҙы спортсылар үҙҙәре һалды) менән шөғөлләнде. Ләкин ҡар күпләп яуа башлау менән стадион территорияһына эләгеүе ауырлашты. Юлдар таҙартылмай.\nСтадиондың хужаһы булмауы тураһында уға инә торған ҡапҡаның көҙ башында уҡ ватылып, әлегә ҡәҙәр тергеҙелмәүе һөйләй. Оҙаҡламай халыҡ малдарын үләнгә сығара башлаясаҡ, ә стадиондың ҡапҡаһы ватыҡ. Футбол яланындағы газондарҙан ул саҡта нимә ҡалыр?


Иманға ҡайтыу йәштәре » "Йәшлек" гәзите\nГазета "Йәшлек" » Новости » Иман » Иманға ҡайтыу йәштәре\nйәки Бисмиллалы аштың иҫ киткес тәмен белегеҙ\nКөҙҙөң сыуаҡ, ҡояшлы көндәрен дә ҡатын үҙенең тормошоноң ҡырҡа үҙгәреүенә бәйләне. Ап-аҡ болоттарҙың күк йөҙөндә төрлө булып йөҙөүенә ҡарап рәхәтлек кисерҙе, шарҡылдап көлдө. Йортоноң алдында үҫеп ултырған саған ағастары ла уға ҡарап йылмайғандай булды. Тик өйөнөң, төҫтәре уңып, янындағы ике ҡатлы кирбес йорт янында бер байғош һымаҡ ултырыуын күреп, ҡатындың күңеле болоҡһоно. “Йә инде, үҙем генә түгел, өйөм дә таушалып бөткән. Ә бит уның да нур бөркөп ултырған сағы бар ине”, – тип уйланы ул.\nЭйе, ҡасандыр был өй беҙ, бала-саға, өсөн дә иҫ киткес булып күренә ине. Тәҙрә төбөндәге төрлө аллы-гөллө сәскәләр күҙҙе ҡамаштыра, ә унда бешергән тәмлекәстәрҙең еҫе! Бер ул үҫтергән Һылыу апай (беҙ уны шулай йөрөтә торғайныҡ) ире менән урамдан ҡултыҡлашып үтеп китһә, артынан оҙаҡ ҡына ҡарап ҡала инек. Сөнки әсәйҙәребеҙҙең оҙон толомо эргәһендә (ҡәҙерле кешеләребеҙ беҙҙе ғәфү итә күрһен) был апайҙың ҡырҡтырып, бөҙрәләтелгән, һары сәстәре әкиәт ҡыҙыныҡы төҫлө күренә.\nҮрләү өсөн ауыр һәм ҡатмарлы юл үтергә тура килһә, түбән тәгәрәүе күҙ асып йомған арала була. Был ғаиләне ҡасан ҡара һөрөм ҡапланы икән? Күрәһең, тормош мәғәнәһе булған берҙән-бер улдары ситкә сығып киткәс, ата-әсә юғалып ҡалғандыр. Һөйөклө балалары хат яҙып та мәшәҡәтләнмәгән, тиҙәр. Ә уның бер мәрйәгә өйләнгәнен ата-әсә телефон аша ғына ишетә. Юҡ, һәр кемдеке кеүек, улдарының да матур, мул табынлы туй мәжлесе була. Тик унда донъялағы иң ғәзиз кешеләренә генә урын табылмай.\nБыл оятты ғаилә башлығы күтәрә алмай. Тәүҙә ҡатынына: “Һин уны шундай эшкинмәгән итеп тәрбиәләнең!”– тип ҡул күтәрә, унан эсә башлай. Икеһе лә эшләп йөрөгәс, аҡса бар. Тәүҙә йыш ҡына ҡунаҡ йыялар, үҙҙәре лә мәжлес уртаһында йөрөргә ярата.\nКешенең һаулығы нисек кенә ныҡ булмаһын, көн дә иҫерткес эсемлектәр менән ағыулаһаң, ул ҡаҡшай. Ғаилә башлығы ауырып, түшәккә ята. Ошо саҡта Һылыу апайҙың ғүмер буйы яратҡан, ҡәҙерләп кенә йәшәгән ирен тышҡа сығарып ташлауы ҡаты бәғерле кешеләрҙең дә йөрәген семеткеләп ала. Аяғына баҫа алмаған йорт хужаһының аҙарынып ҡысҡырыуын күршеһе ишетеп ҡалмаһа, ул шунда туңып үлгән булыр ине, моғайын. Ысынлап та, ҡатынды ен алмаштырғандай була. Ул ауырып ятҡан ирен туҡмай, мыҫҡыл итеп йортона ирҙәр йыя, улар менән мәжлес ҡора. Табиптарҙың ауырыу иренә эсергә ҡушмағанын белеп, юрамал уның ауыҙына, шаҡарып, араҡы ҡоя. Был ғибрәтле хәл нимә менән барып бөткән булыр ине, әммә ағаһының ниндәй хәлдә йәшәгәнен белеп ҡалған һеңлеһе уны алып ҡайтып китә. Ире, ҡатыны һатып эсеп бөтмәһен өсөн, йорт йыһаздарын алдырта. Ҡотһоҙ, һыуыҡ йортта яңғыҙы ҡалған ҡатын шашынып эсә башлай. Туғандары, дуҫтары, таныштары уны урамда урап үтә. Һәр саҡ һылыу, матур ҡатындың күҙ алдында ҡарасҡыға әүерелеүен күреп, был хәлде ғибрәт итеп һөйләйҙәр.\nҺылыу апайҙың урам буйлап болғаңлап, әшәке һүҙҙәр һөйләп килеүен күреп, бала сағымдың иң яҡты, матур хәтирәләре юҡҡа сыҡҡандай тойолдо. Ә күҙҙәре!.. Ҡасандыр мәрхәмәтле зәңгәр күҙҙәр танымаҫлыҡ булып үҙгәргән. Мәғәнәһеҙ, шул уҡ ваҡытта йөрәк әрнеүе сағылған яралы ҡараш ине ул.\nЙәйгеһен уның эсеүен ташлауы тураһындағы хәбәр бар таныштарын урап үтте. “Булмаҫ, ташлаһа ла, киренән эскегә һалышасаҡ”, – тине ҡатынды тик иҫерек күреп өйрәнгән кешеләр. “Хоҙай түҙемлек бирһен. Был эшһөйәр, сабыр бала шайтанынан ҡотолор ул”, – тип ҡыуанды уны килен булып төшкәндән алып белгән ололар.\nБелмәйем, “ҡотолдо” тиеүем иртәрәк булырмы икән? Әммә быйыл был йортҡа иман ҡайтҡандай булды. Ҡапҡа, тәҙрә яңаҡтары, рәшәткәләргә матур йәшел, зәңгәр төҫ ҡунды. Ҡорғандар кершәндәй ағарып, быялаларҙа нур уйнап китте. Урамдағы инәйҙәр Һылыу апайға буяу, башҡа кәрәк-яраҡтарын бирҙе. Ураҙа ваҡытында ҡатынды ауыҙ асырға саҡырғас, ул бик оҙаҡ илаған, тиҙәр. Йәмле тормошҡа, иманға ҡайтыу, кешелек тойғолары яңынан уяныу йәштәре булғандыр, күрәһең. Инәйҙәр уның йортона барып, аят та уҡып ҡайтҡан. Кешеләрҙең, бигерәк тә ололарҙың, уны үҙ ҡурсыуы аҫтына алыуы, был йорт тирәһендә өйрөлөп йөрөгән теләһә ниндәй эскеселәрҙе ҡыуып ебәреүе лә ҡатынға яңы тормош башларға ярҙам иткәндер, моғайын.\n“Быйыл, минең эшем күп булғас – өйҙө эстән-тыштан һыларға, буярға, сүп-сарҙан таҙартырға кәрәк, Хоҙай Тәғәлә йәйҙе лә оҙайтты. Иптәшем ғәфү итеп, ризалыҡ бирһә, уны ла алып ҡайтыр инем. Ә улым... Ысынлап та, уның ата-әсәһен үҙ тормошонан кәрәкмәгән әйбер кеүек сығарып ташлауы беҙҙе юлдан яҙҙырғайны. Ә бәлки, был тормошҡа ҡул һелтәп, аҙғынлыҡҡа баҫырға һылтау ғына булғандыр? Улыбыҙҙың Ер шарының бер мөйөшөндә имен-һау, етеш йәшәүе үҙе бер бәхет бит”, – ти яңынан тыуған кеше.\nАйныҡ тормош ҡәҙерен белгән ҡатын, “ер туңмаҫ элек” тип, кишер, һуған, редис сәсә, ҡулына сүкеш-балта тотоп, кәртә-ҡураны йүнәтә. Шул уҡ инәйҙәрҙең ярҙамы менән эшкә урынлаша алды. Унда ла йүгереп бара ла, йортона ашҡынып ҡайтып, тағы эшкә тотона.\nТик тормош юлдашының әле лә рәнйеүе, уны ғәфү итмәүе, эсеүен бөтөнләйгә ташлауына ышанмауы ғына күңеленән урғылып сыҡҡан йырҙарҙы моңһоулыҡҡа сорнай. Әлбиттә, ир кеше ғаилә фажиғәһендә үҙе лә ғәйепле икәнен аңларға тейеш. Сөнки ауыр мәлдә ул беренсе булып рюмкаға үрелгән, ҡатынын йыуатыу, уға терәк булыу урынына, ҡул күтәргән, туҡмаған.\nЯңы тормош башлаған, ысынлап та, һылыуланып киткән Һылыу апай йүгерә-атлай үҙенә ярҙам ҡулы һуҙған инәйҙәргә һыу ташып бирә, юл ыңғайында магазинға ла инеп сыға. “Гонаһтарым күп минең, бәлки, уларҙың фатихаһы ярлыҡар? Был инәйҙәр миңә бисмиллалы аш-һыуҙың иҫ киткес тәмен ҡайтарҙы”, – ти ул.\nЭйе, эскелек кеүек сирҙән үҙ аңы менән ҡотолғандар бик һирәк. Бәлки, Һылыу апайҙы түҙемлеге, ихтыяр көсө өсөн ире ғәфү итер, ә өҙөлөп көткән улы, ниһайәт, ишеген шаҡыр?..\nСығыу ваҡыты 11-01-2011, 18:53 | Ҡаранылар: 2445


Халҡым тигән Ҡунафин\n19 Ноябрь 2021, 10:33\nҠарашы киләсәккә төбәлгән.\nПрофессор Ғиниәт Ҡунафин. Башҡорт әҙәбиәт ғилеменең төп мисәтенә егелеп йөк тартыусы уҙаман. Башҡортостан Фәндәр академияһының мөхбир ағзаһы. Шул яҡтан самалағанда, әҙәбиәт ғилеме алдында торған иң мөһим мәсьәләләрҙе лә нәҡ ул сисергә тейештер һымаҡ. Олпат йәшенә еткәндә лә “тау башына менеп сүктем, эшем бөттө, сәсем ағарҙы” тип ултырмай хөрмәтле шәхесебеҙ: алда әле күпме эштәр, атҡараһы теләк-фараздар бар!\nБуласаҡ ғалим 1946 йылдың 22 ноябрендә Ғафури районының Сәйетбаба ауылында тыуа. Унда урта мәктәпте тамамлағас, балалар уҡытып та ала, “Звезда” исемле район гәзитендә лә эшләй. 1968 йылда Совет Армияһында хеҙмәт итеп ҡайтҡас, Башҡорт дәүләт университетына инә. Уны тамамлағас иһә, 1973 йылда, СССР Фәндәр академияһының Башҡортостан филиалы аспирантураһына ҡабул ителә. 1977 йылда филиалдың Тарих, тел һәм әҙәбиәт институтында эшләгәндә филология фәндәре кандидатлығына диссертация яҡлай.\n1981 йылдан йәш ғалим Башҡорт дәүләт университетына уҡытыуға күсә. 1998 йылдан – филология фәндәре докторы.\nПрофессор Ғиниәт Ҡунафиндың тикшереү өлкәһе башлыса башҡорт әҙәбиәтенең XIX быуат һәм ХХ быуат башы осорона ҡарай. 1981 йылда уның Әхәт Вилданов менән берлектә яҙған “Башкирские просветители-демократы XIX века” тигән китабы Мәскәүҙә “Наука” нәшриәтендә баҫылып сыға.\nАртабан ғалимдың “И песней, и сатирой” (1999), “Замандарҙың рухи балҡышы” (2006), “XIX быуат – ХХ быуат башы башҡорт әҙәбиәте үҫеше үҙенсәлектәре” (2016) йыйынтыҡтары донъя күрә. Ғалим Мөхәмәтсәлим Өмөтбаев, Шәйехзада Бабич, Мифтахетдин Аҡмулла, Жәлил Кейекбаев, Ғайса Хөсәйеновтар тураһында монографиялар ижад итте. Мәжит Ғафури, Мөхәмәтсәлим Өмөтбаев исемендәге премиялар лауреаты, Башҡортостан Фәндәр академияһының мөхбир ағзаһы.\nХалҡым тигән ут – күңелендә,\nхазиналарыбыҙҙы түкмәйек-сәсмәйек тигән йөк – иңендә\n...Күпме йылдар уҙған, ни саҡлы һыуҙар аҡҡан, ә күңел мине йәш саҡтарға алып ҡайта. Йәшлек дәүере... Ниндәй илаһилыҡ, ғүмерҙең балҡышы, яҙҙарҙың сәскә атыуы! Ә Ғиниәтулла Ҡунафин, һомғол буй-һынлы егет, Тарих, тел һәм әҙәбиәт институтында эшләп йөрөй. Еңел баҫа, уйҙары ла осҡор, зиһене үткер буғай.\nЕтмешенсе йылдар уртаһы. Ул саҡта университетта уҡып йөрөйөм һәм, әлбиттә, теге оҙон буйлы егетте күҙәтәм. Тиҫтерҙәр ҙә түгелбеҙ, тик уның уй-хистәрен, кисерештәрен беләм, һиҙәм кеүек. Буласаҡ ғалим, башҡорт ғалимы, ә күңелендә... Ниҙәр ята икән, уныһын, әлбиттә, һиҙемләйем генә.\n“Башҡорттар – эпослы халыҡ, яҙмышлы халыҡ, китаплы халыҡ. Ундай байлыҡҡа оло тарихлы, тәрән рухи тамырлы ҡәүем генә эйә. Ошо рухи тамырҙарҙы беҙ үҙ асылыбыҙҙы юғалтмаҫ өсөн күҙ ҡараһылай һаҡларға, төплө өйрәнергә, быуындан-быуынға тапшырырға, йөрәгебеҙҙә һәр саҡ йәшәтергә тейешбеҙ”. Был – уның аҙағыраҡ ҡағыҙға төшөрәсәк һүҙҙәре. Уңарса әлеге йәш егетебеҙ йәштән үк күңелендә ошо уйҙарҙы йөрөткән, ошо һауа менән һулаған икән; хәҙер аңлауыбыҙса, ул ошо фекерҙәргә, инаныуға ғүмере буйы тоғро булған һәм ихлас хеҙмәт иткән.\n1981 йылда Мәскәүҙә “Наука” нәшриәтендә “Башкирские просветители-демократы XIX века” тигән китап баҫылды. Авторҙары – Әхәт Вилданов менән Ғиниәт Ҡунафин. Бында башҡорт әҙәбиәтенең Мифтахетдин Аҡмулла, Мөхәмәтсәлим Өмөтбаев, Риза Фәхретдинов, Сәлих Күкләшев, Мартиниан (Мартимьян) Иванов, Мирсәлих Биксурин ише күренекле вәкилдәре ижады байҡала. Дөрөҫөн әйткәндә, киң йәмәғәтселеккә тәүләп ҡайтарып бирелә.\n1999 йылда ғалимдың “И песней, и сатирой” тигән русса монографияһы донъя күрҙе. Унда башҡорт әҙәбиәтенең XIX быуат шағирҙары теркәлә, әҙәби күренештәргә байҡау яһала. Күренеүенсә, һүҙ башлыса шиғриәт тураһында бара. Иң мөһиме, ғалимдың фәлсәфәүи яҙмаларында ошо осорҙоң булмышы, әҙәби әҫәрҙәрҙең тыуыу шарты, ул ваҡыттағы әҙәби күренештәр күҙаллана, әҙәби процесс киң бер үҙаллы донъя итеп тергеҙелә. Ғиниәт Сафиулла улы яҙмаларының, стиле-булмышының шундай бер үҙенсәлеге бар: ул билдәле бер осорға, әҙәби күренешкә фәлсәфәүи ҡараш ташлай, шул юҫыҡта ошо әҫәрҙең, ошо әҙиптең бөтә әҙәбиәттә, башҡорт халҡының бөтә яҙмышында, тарихында тотҡан урынын билдәләп ҡуя. Ғалим һәр әҙәби күренешкә ошо принциптан сығып ҡарай, ошо талаптар аша баһа бирә. Уның ҡаршыһында һәр саҡ халҡының булмышы, яҙмышы тора: ысынлап та, башҡорт – эпослы халыҡ, оло тарихи яҙмышлы ҡәүем; теге йәки был әҙип, ғалим-ғөләмә уның тарихын нисек итеп сағылдыра, уның булмышына ниндәй яңы сифаттар өҫтәй?..\nШул юҫыҡтан бөгөнгө ғалим Ғиниәт Ҡунафин халҡының мәртәбәһе, ғалим-философы булараҡ күҙ алдына баҫа. Ул халҡының яҙмышын, уның киләсәктә ҡылыр эштәрен, алдағы көндәрен фаразлай, халҡы оҙаҡламай үтәсәк юлды күрһәтә булыр, тим.\n2008 йылда Башҡортостандың Зәйнәб Биишева исемендәге “Китап” нәшриәтендә ғалимдың “Замандарҙың рухи балҡышы” исемле олоғара хеҙмәте сыҡты. Ә 2014 йылда баҫылған “XIX – ХХ быуат башы башҡорт әҙәбиәтенең үҫеш үҙенсәлектәре” тигән монографияһы иһә – Ғиниәт Ҡунафиндың әҙәбиәтебеҙҙең нәҡ шул осоро хаҡында төплө һүҙ белдереүе ул. Был хаҡта автор ҡатлап-ҡатлап, төбәп-төбәп уҡыусы күңеленә бер хәҡиҡәтте еткерә: башҡорт – боронғо ҡәүем, оло һәм шанлы тарихлы халыҡ, уның әле үткән быуаттарҙа уҡ бүтән бер ҡәрҙәш халыҡтарҙан да ҡалышмаған үҙ мәҙәниәте һәм әҙәбиәте булған.\nБеҙ йәшерәк саҡтарҙа ла әле фәндә башҡорттоң Октябргә тиклем мәҙәниәте лә, әҙәби теле лә күренмәгән тигән ҡалып-ҡоршауҙар йәшәне, уны йырып сығыу бик оҙаҡҡа һуҙылды. Был рәсми раҫлауҙарға ҡаршы бик күп ғалимдарыбыҙ көрәште. Көрәштә ҡатнашыусылар араһында Ғиниәт Ҡунафин – бән фәҡиребеҙҙең дә, уның остаздары ғалимдар Ғабдулла Амантай, Имай Насыри, Әхнәф Харисов, Кирәй Мәргән, Ғайса Хөсәйенов, Ким Әхмәтйәнов, Ғилемдар Рамазанов, Рәшит Шәкүр, Суфиян Сафуанов, Нур Зарипов, Мөхтәр Байымов, быуындаштары Әнүр Вахитов, Мөхтәр Сәғитов, Әхәт Вилданов, Илдус Бүләков, Мәҙинә Хәмиҙуллина, Роберт Байымов, Берйән Байымов, Тимерғәле Килмөхәмәтов, Зәйтүнә Шәрипова, Вафа Әхмәҙиев, Мирас Иҙелбаев, Рауил Бикбаев, Миңлеғәли Нәҙерғолов, Гөлфиә Гәрәева, Риф Әхмәҙиев һәм башҡаларҙың да көсө сарыф ителде.\nАбруйлы фекер эйәһе\nӘлбиттә, Ғиниәтулла Сафиулла улы Ҡунафин – бөгөн юғары мәктәп уҡытыусыһы, заманында Тарих, тел һәм әҙәбиәт институтында эшләне, аҙаҡ Башҡорт дәүләт университетына күсте. Бында башҡорт филологияһы факультеты деканы булды, күп йылдар инде башҡорт әҙәбиәте һәм фольклоры кафедраһы мөдире, бик күп фән кандидаттары, фән докторҙарының остазы, фәнни етәксеһе. Шул уҡ ваҡытта мәктәп дәреслектәре лә ижад итә. Төрлө симпозиумдар, нисәмә ҡалаға ижади сәфәрҙәр, шулай ҙа университет филиалдарында дәрестәр бирергә лә өлгөрә. Өҫтәүенә, әүҙем йәмәғәтсе, “Табын” яҡташтар ойошмаһы ағзаһы. Тыуған ауылы Сәйетбабаны башҡорт халҡының мәҙәни-тарихи үҙәге итеү ҙә – арҙаҡлы эшмәкәрҙең хеҙмәте емеше.\nБылар бөтәһе лә – илем, телем тип йәшәгән уҙамандың елкәһендә, уның көндәлек тормошондағы сағылыш. Ғиниәт Ҡунафинды бөгөн халҡыбыҙ күҙ терәп торған ғалимдарҙың береһе тип тә әйтер инем. Ул – әүҙем йәмәғәтсе, был ғәҙәте-холҡо йәшлегенән үк килә; уны Хөкүмәтебеҙ даирәләрендә лә беләләр, фекеренә, һүҙенә ҡолаҡ һалалар. Күп милләтле мөхиттә лә абруйы ҙур, унда ул халҡы исеменән һүҙ әйтә, фекерен ҡайһы бер ваҡытта инҡар итеп тә булмай. Ғөмүмән, ул – халҡыбыҙҙың күркәм бер вәкиле, уның исеменән һүҙ әйтеүсе, фекер йөрөтөүсе кеше. Тормошта бөгөн был да бик мөһим әйбер.\nАлда әйткәнебеҙсә, олпат йәшенә еткәндә лә “тау башына менеп сүктем, эшем бөттө, сәсем ағарҙы” тип ултырмай ул: алда әле күпме эштәр, атҡараһы теләк-фараздар бар; сөнки остаздары уға үҙ урынын ышанып ҡалдырған, теләк-юрауҙарын да еткергән: һин беҙҙең урынды алаһың, эстафета һиңә тапшырыла! Шуға ҡарап та йөҙ тота булыр был арғымағыбыҙ-уҙаманыбыҙ, һәр саҡ ауыҙлыҡланған, ҡарашы гел киләсәккә төбәлгән. Яҡты йәшлектәге уй-хыялдар ҙа быға дәлил бит. Был хаҡта уның үҙе тарафынан уҡ әйтелгән, үҙ алдына ҡуйған маҡсаты ла бар: рухи тамырҙарыбыҙҙы күҙ ҡараһылай һаҡларға, төплө өйрәнергә, быуындан-быуынға тапшырырға!


Баш ҡалала ер менән мутлашыусылар хөкөм ителде\nСуд 50 йәшлек ирҙе алты йылға һәм уның 30 йәшлек әшнәһен өс йылға иркенән мәхрүм итте. Бынан тыш улар миллион ете йөҙ мең һум штраф түләргә тейештәр. Мутлашыусыларҙың өсөнсөһө өс йылға шартлы рәүештә иркенән мәхрүм ителде.\nИменлек хәҙмәте һәм тәфтиш комитеты мәғлүмәттәренә ярашлы, 2012 йылда 30 йәшлек ир «Пограничник» баҡсасылар ширҡәтенең ҡырҡтан ашыу ағзаһы исеменән Нуғай ауылы янында ер биреүҙәрен һорап ғариза яҙған. Ләкин был кешеләр баҡсасылар ширҡәтендә теркәлмәгән булған. Мутлашыусылар ялған ышаныс ҡағыҙҙары менән ерҙе ҡуртымға алып башҡа кешеләргә һатҡан. Законһыҙ юл менән 29 миллион һум аҡса алғандар.


Башҡортостан туристарына ярҙамға - аңлатмалы һүҙлек // Мәҙәниәт | новости башинформ.рф\nБашҡортостан туристарына ярҙамға - аңлатмалы һүҙлек\n15:30, 29 июля 2013 Мәҙәниәт\n«Китап» нәшриәтендә «Башҡортостан турисының аңлатмалы һүҙлеге» тип аталған яңы китап донъя күрҙе. Баҫма Тирә-яҡ мөхитте һаҡлау йылына арналған, ул туризм һәм туриндустрияның күпселек төрҙәрендә ҡулланылған терминдар һәм төшөнсәләрҙән тора. Шулай уҡ китапта республикала туризм өлкәһенең үҫеш тарихы тураһындағы мәғлүмәт урынлаштырылған. Яңы һүҙлек киң ҡатлам уҡыусылар – мәктәп уҡыусылары, турист-спортсылар, туристик фирма хеҙмәткәрҙәре, тыуған яҡ буйлап экскурсиялар ойошторған тәбиғәтте һөйөүселәр өсөн тәғәйенләнгән. Китаптың авторы – Рәсәйҙең һәм Башҡортостандың атҡаҙанған уҡытыусыһы, СССР-ҙың туризм буйынса спорт мастеры, Рус география йәмғиәте ағзаһы, Башҡортостандың почетлы крайҙы өйрәнеүсеһе, БР Журналистар союзы ағзаһы Вадим Марушин.


Мәҙәниәт яңылыҡтарында ир-егеттәр аҙналығы | Выпуск передачи ГТРК «Башкортостан»\nМәҙәниәт яңылыҡтарында ир-егеттәр аҙналығы\n26 февраля 2021 — 18:58\nМарк Твен, ир-егеттәр етешһеҙлектәрен һәм көсһөҙ булыуҙарын, енәйәттән дә нығыраҡ йәшерә, ти. Фоторәссам Илдар Бакеев портреттарында көслө заттың ниндәй тойғоларын аса алды икән? Ватанды һаҡлаусылар көнө мәҙәниәттә ниндәй сағылыш тапты\nБодибилдер һәм реставратор араһында ниндәй оҡшашлыҡ бар? Был аҙнаның мәҙәниәт яңылыҡтарында ир-егеттәр тураһында мәғлүмәт.\nАҙна йылдың иң шәп һәм бөтә ил ҡатын-ҡыҙҙарының йөрәктәрен дөбөр-шатыр типтергән, тулҡынланырға, баш ватырға мәжбүр иткән байрамға әҙерлектән башланды.\nРәсәй геройы Миңлеғәле Шайморатовты Мәжит Ғафури исемендәге Башҡорт дәүләт академия драма театры сәхнәһендә иҫкә алдылар.\nИр-егеттәрҙең ҡарашы ниндәй? Илдар Балеев фотолары\nБашҡорт дәүләт опера һәм балет театры яңы тормошҡа саҡыра\n«Боронғо Өфө» республика тарихи-мәҙәни музей-ҡурсаулығында “Боронғо дәүер юлдары” тип исемләнгән күргәҙмә асылды.\nБер быуаттан ашыу элек эшләнгән көнкүреш әйберҙәренә яңы һулыш


Адрес Казино | Рәхим итегеҙ һәм уйнарға Һеҙгә иҫ киткес £/евро/$5 бушлай бонус\nӨйҙә » Адрес Казино | Уйнарға & Get Awesome £5 FREE Bonus\nРәхим итегеҙ һәм уйнарға почта казино " сумка ҙур-ҙур аҡса – Иҫ киткес £/евро/$5 бушлай бонус\nThe Mail Casino Review For Mobilecasinofun.com – Һаҡлап Һеҙ Алмай.!\nҠыҙыҡ үҫеше технологиялар горной индустрияһы. Ваҡыты ине, һеҙҙә юҡ һайлау тыш, нисек уҙарға бөтә реаль юл казино, әгәр һеҙ захотел ваҡыт үткәреү өсөн таҙарттым уйындар. Ай-һай күберәк, ҡайһылай Адрес Казино туранан-тура бында өсөн насытиться үҙ уйын бөйөр!\nҠарау Почта Казино Дауам Итә Һуң Бонус Таблицаһында Астарак – Рәхим Итеп, Уҡырға Продолжай\nКүп йылдар дауамында, технология оҙаҡ проникает көндө тиерлек, һәр уңайҙан тормош етәксе һ. б.. Технологияһы ярҙамында), хатта иң приземление бурыстар ине наполнено күберәк тулҡынланыуҙарын бетереп.\nБарыһы да ваҡыт һәм аҡса утраченные алыуға унда булманы ни-шул кескенә. Әммә хәҙер, with the advancement in technology we have online casinos that allow you to play all your favourite games like Blackjack, Рулетка, Покер, Бинго, һәм башҡа бик күп түгел дауа һеҙгә неприятность ысынлыҡта бара был казино.\nКүңелле һәм ҡыҙыҡ була генә почта аша казино – Зарегистрировалась Әле!\nАҡса тиклем £һәр дүшәмбе/евро/$50 наличные + Йыя 20 Юҡҡа синов һәр ял\nҺәм күп төрлө онлайн казино өсөн килгән һайларға, хәл итеп, донъя ниндәй иң яҡшы буласаҡ шаҡтай ауыр килеүен асыҡларға. Бар яҡшы һәм насар. Әгәр телисез икән, бер ҙур, шуның менән бергә почта казино тап бына һеҙҙең өсөн. Рәт-рәт аша уҙырға кәрәк, был күҙәтеү һәм узнайте.\nАдрес казино-был, һис шикһеҙ, идеальной ярашыуы аҡса араһында трудоспособности физик казино һәм күңел асыу, күңел төшөү уйындар онлайн казино. Электрон почта казино онлайн төҙөлдө бирергә өсөн уйынсыларға казино ярҙамында онлайн-күңел асыу. Оло һанда уйындары, Адрес казино, һис шикһеҙ тоторға һеҙҙе ҡайтырға йәнә һәм йәнә.\nИхтыяждарын ҡәнәғәтләндереүгә клиенттар өсөн мөһим онлайн-казино, уңышҡа өлгәшеү өсөн. Һәм почта казино гарантия, барлыҡ һатып алыусылар ҡәнәғәт ҡала, тәжрибәләре. Тәҡдимдәр акция һәм изобилии туранан-тура бында һеҙ аҙым онлайн казино.\nПриветственный бонус тиклем £/евро/$200.\nАлырға £/евро/$5 бүләк. Депозит талап ителмәй.\nУйнарға рулет бушлай онлайн интернет казино.\nОло уйындар-се, төрлө уйын гигантов\nПочта Casino тәҡдим итә киң спектры бик еңел һәм күңелле уйнау уйындар. Атаһыҙ алырға һеҙҙең һайлап алыу килгән күп кенә арзан уйындары индереп, Блэкажек, Тере Баккара, Тере Рулетка, уйын автоматтары һәм башҡа бик күп.\nХеҙмәт күрһәтеү-клиенттар иң яҡшы формаһында!\nПочта Casino гарантия, сөнки уның барлыҡ клиенттар ала иң-иң яҡшы, булыу-булмауға ҡарамаҫтан, шул тиклем ҡарт йәки йәш. Бик күп вариант мөмкинлек бирә файҙаланыусыларға наслаждаться барлыҡ аспекта онлайн казино.\nУңайлы интерфейс сайттың мөмкинлек бирә, еңел ориентировкаһы барлыҡ бит төрлө-төрлө.\nХеҙмәт күрһәтеү-клиенттар булып тора, шулай уҡ байтаҡ менән яҡшы круглосуточно хеҙмәте клиенттарға ярҙам итеү һәм ярҙам итеү, тәьҫир итеү. Электрон почта һәм тулы напока.\nБарлыҡ айланмалар ла индереп, iPhone һәм iPad һәм Android айланмалар.\nБик ҙур ассортиментын арттырыу варианты эшләргә еңел отложения!\nWith Mail Casino’s Pay by Phone feature, депозит-был кусок торт. Ярҙамында әлеге функциялары, һеҙ кертергә аҡса ярҙамында һеҙҙең кредит мобиль.\nФайҙаланып, был функци, шулай уҡ мөмкинлек бирәсәк һеҙгә тағы ла таяна акцияларҙа! Һәм, билдәле инде,, ҡалғандары стандартные опции кеүек саф банкылар хеҙмәте һәм кредит/дербетов карталар шулай уҡ билдәле.\nЫшаныслы һәм хәүеф-хәтәрһеҙ вариант яуап биреү\nАдрес казино гарантия максималь именлеген һәм ҡурҡыныслығын үҙ территорияһында. Һеҙгә лә туранан-тура киләсәк тураһында хәстәрлек күреү Һеҙҙең шәхси мәғлүмәтте йәки Һеҙҙең финанс, мәғлүмәт, урлашыу.\nБыл веб-сайттар тәьмин үҙ яҡлауға ҡулланыу юлы менән иң яҡшы һәм иң яҡшы сервис, хәүеф-хәтәрһеҙлек. Шулай ҙа стесняйтесь тоторға һәр бер минутта был сайтта булмаһа, ниндәй ҙә булһа мәшәҡәттәр.\nЗабудьте Һеҙҙең барлыҡ ҡайғы-хәсрәт һәм спина юл Һеҙҙең богатству!\nПочтаһына Казино, һеҙ ҡалдырырға һеҙҙең барлыҡ проблемалар һәм проблемалар һәм ял реаль донъя. Ул тәьмин итә, туп-тулы расслабление һәм наслаждение-се теләсә ҡайһы посадында, донъя һәм теләсә ниндәй мобильном төҙөлөшө йәки Таблетка. Почтаһына Казино, бар нәмә өсөн дә.\nThe Mail Casino Blog For Mobilecasinofun.com – Һаҡлап Һеҙ Алмай.!


Архив документтарында – Ғафури районы тарихы\n23 Октябрь 2018, 14:40\nОшолай аталды Ғафури районының барлыҡҡа килеү тарихына һәм үҫешенә арналған күсмә күргәҙмә. Ул 9 октябрҙә Х.Әхмәтов исемендәге Башҡорт дәүләт филармонияһы бинаһында Башҡортостан Республикаһының 100 йыллығына арналған “Башҡортостандың тарихи биттәре” фестиваль-марафоны сиктәрендә ойошторолғайны.\nКүргәҙмәне ҡараусылар араһында Башҡортостан Республикаһы Дәүләт Йыйылышы – Ҡоролтай рәйесе урынбаҫары Р.Р.Ишмөхәмәтов, Ғафури районы хакимиәте башлығы Р.З.Бохаров, Ғафури районы-нан сыҡҡан билдәле ғалимдар, яҙыусылар, журналистар, хеҙмәт ветерандары бар ине. Уларҙа төбәктең - Табын башҡорттары йәнтөйәгенең революцияға тиклемге хәле сағылдырылған, шулай уҡ Красноусол, һуңынан Ғафури районының барлыҡҡа килеүе хаҡындағы материалдарҙан торған архив документтары ҙур ҡыҙыҡһыныу уятты. Унда беренсе ВКП(б)-ның Красноусол район конференцияһы протоколы, райондың сәйәси-иҡтисади ҡылыҡһырламаһы, ВКП(б)-ның Красноусол райкомы бюроһының 1938 йылда наҙанлыҡты бөтөрөү барышы тураһындағы ҡарары, 1941 йылда РККА өсөн йылы кейем йыйыу буйынса мәғлүмәттәр, СССР Халыҡ комиссарҙары Советы һәм БАССР Халыҡ комиссарҙары Советының халыҡты дөйөм мотлаҡ ПФХО-ға әҙерләү тураһындағы ҡарарҙарын үтәү барышы буйынса мәғлүмәт, Башҡортостан Өлкә комитетына Стәрлетамаҡ ҡалаһының сәнәғәт предприятиеларына һәм район колхоздарына шефлыҡ ярҙамы күрһәтеү буйынса бирелгән белешмә һәм башҡалар урын алған.\nБашҡортостан Республикаһының Милли архивы баш белгестәре Ә.Ә.Әбүзәров һәм Т.Ф.Иҫәнғолов сарала ҡатнашыусыларҙың иғтибарын Ғафури еренең бай тарихи биттәренә йәлеп итте.\nБР-ҙың Милли архивы директоры урынбаҫары Н.Б.Сәлимов Ғафури районы хакимиәте башлығының социаль мәсьәләләр буйынса урынбаҫары Р.Й.Салауатовҡа архив документтары күсермәләрен район музейына бүләккә тапшырҙы.


Ауыл уртаһында сусҡа ҡураһы\nБишбүләк районы Кесе Мәнәүез ауылында йәшәүселәр урындағы эшҡыуарҙарҙың санитар нормаларға күҙ йомоп ҡарауы тынғылыҡ бирмәй. Халыҡ бер йыл дауамында төрлө инстанцияларға мөрәжәғәт итә. Ауылда өс эшҡыуар малсылыҡ менән шөғөлләнә, улар яңы ферма төҙөлөшө башлаған. Әммә халыҡ риза түгел.\nАуыл халҡы тиҙҙән төҙөлөп бөтәсәк сиркәү янына йыйылған. Билдәле яҙыусы Филипп Эрлик Вакулов урамында йыйылған ауылдаштар бер төптән ситтән килеп ауылда ер алған эшҡыуарҙарға ҡаршы сыға.Ветеринар булып эшләп хаҡлы ялға сыҡҡан Гөлбаныу Данилова ла ауыл уртаһында сусҡа һимертеү башҡа һыймаҫлыҡ күренеш тиАуыл уртаһындағы мал фермаһын санитар талаптарҙан сығып ситкә күсергәндәр. Әммә бер йыл элек был фермала яңынан сусҡа һәм башҡа мал тота башлағандар. Күрше йорттарҙа йәшәүселәр ауыр еҫкә зарлана. Мал мәйетен хужалар бөтөнләй ерләнмәй,- тип билдәләй улар.\nВалентина Саливанова, хаҡлы ялдағы ветеринар: «Ферма йылғаға бик яҡын урынлашҡан. Үлгән мадар мал зыяратына ла илтеп күмелмәй.Яҙ етһә улар яман еҫ тарата. Беҙ мал тотмаһындар тип әйтмәйбеҙ. Тик тәртип булһын».\nВладимир Саливанов, Кесе Мәнәүез ауылында йәшәүсе: «Был ферма совет осоронда төҙөлгән. Быйыл етмәһә сусҡа килтерҙеләр. Сыҫап торғоһоҙ еҫ. Һарыҡтары ла бар. Минең кәртә булмағанда улар бөтөн үҫентеләрҙе ашап китте».\nАуыл эргәһендә хозур тәбиғәт. Бында дәүләт заказнигы бар ,тарихты һәм крайҙы өйрәнеү музейы йәмәғәт башланғысында эшләй. Дөйөм көс менән ауылда сиркәү төҙөлөшө әүҙем бара. Прибалтиканан, Израилдән ,Мәскәүҙән килергә теләүсе туристарҙы йәлеп итеүгә торлаҡ йорттарға терәлеп торған мал фермалары ҡаршылыҡ тыуҙыра.\nМария Николаева, Филипп Эрлик-Вуколов исемендәге этнография йәмәғәт музейы директоры: «Ауылда йорт аша күпләп мал тоталар. Беҙгә килгән эшҡыуарҙар маллсылыҡ менән шөғөлләнмәһен тимәйбеҙ. Тик улар мал һарайҙарын ауылдан ситтә төҙөһөн.Ауыл башында мал комплексы эшләп торғанда нисек итеп туристарҙы ылыҡтырырбыҙ икән».\nАуыл халҡы аграр секторҙың үҫешенә ҡаршы түгел. Әммә ул санитар талаптарға тура килергә тейеш. Беҙгә буласаҡ ферма төҙөлгән урынын күрергә тура килде. Ошо ваҡытта уның хужаһы ла килеп етте.\nБәләбәй эшҡыуары Рөстәм Джумаев -бында бер ниндәй ҙә сусҡа фермаһы булмаясаҡ тип ышандыра. 32 сутый ерҙе шәхси хужалыҡ өсөн һатып алған. Эшҡыуар йәйгеһен бында ғаиләһе менән килеп, хужалыҡ алып барырға ниәтләй. Әммә ут күршеһе һәм ауылдаштары араһында аңлашылмаусанлыҡ бер-нисә айҙан артыҡ дауам итә.\nРөстәм Джумаев, ер хужаһы: «Мин бында йорт һалырға йыйынам. Һарай ҙа ҡорасаҡмын. Үҙемдең хужалыҡ буласаҡ. Ауылда мал ҡарамай донъя көтөп булмай».\nБыл ерҙә төҙөлөш башланғандан алып ерле халыҡ менән эшҡыуар араһында бәхәс тынырға уйламай. Берәүҙәр бында сусҡа фермаһы буласаҡ тип хафалана. Ә документтар шәхси хужалыҡ төҙөлөшө тип рәсмиләштерелгән.\nМәсьәлә төҙөлөш тамамланғас моғайын тулыһынса асыҡланыр.


Миндә Тихон исемле ата бесәй йәшәй. Тейендекенә оҡшаға н бик матур ҡойроғо, модалы туны бар уның, һары светофор күҙ ҙәре һаҡ ҡарай, оҙон мыйыҡтары тырпайып тора. Ундай матур е геткә ғашиҡ булмау мөмкин түгел, шуға күрә уның артынан инә бесәйҙәр үҙҙәре йүгереп йөрөй. Бахырың, ҡайһы ваҡыт аҙналар\nбуйына юғалып тора һәм көс - хәл менән ҡайтып тәгәрәй, төҫ - ҡиәфәте менән "бомж"ды хәтерләтә. Шунан тәүлектәр әйләнәһе нә үлек кеүек йоҡо һимертә һәм бик күп күләмдә фосфор, кальц ий, магний, йод сығанағы булған диңгеҙ балығы ашай. Аҙыраҡ х әл алғас, бесәй тағы ла яңынан - яңы сюрприздар яһарға әҙер.\n... Бер көнө ул яңы ғына йәбештерелгән обойҙарға артҡы т әпәйен күтәреп, автограф ҡалдырған. Артабан нисектер шкаф ба шына менеп уның ишеген асҡан һәм дарыуҙар тулы кәштәгә менг ән. Барыһынан да бигерәк уның күңеленә валериана шешәһе хуш килгән, әлбиттә, һәм ул шешәне аҫҡа төшөрөп ҡапҡасын асҡан д а, иң алама алкаш кеүек, һуңғы тамсыһына тиклем ялап бөткән.\nӨйгә ҡайтҡас беҙҙең күҙебеҙгә тәүге ташланғаны буш шешә я нында йоҡлап ятыусы Тихон булды. Әлбиттә был факт иғтибарһыҙ\nҡалманы. Бесәйгә алкоголдең зыяны тураһында аңлатыу эштәре алып барылды. Тихонға оят ине, буғай, һәр хәлдә ул башын түб ән эйеп, ҡойроғон болғай - болғай беҙҙе тыңланы.\nӘммә, һуңынан аңлашылыуынса, дәресте ул үҙләштерергә уйла маған да. Быға дәлил булып Тихондың сираттағы сәйәхәтенә сы ғып китеүе һәм был юлы бер айға юғалыуы торҙо. Беҙ бесәйҙе п одъездарҙан, подвал һәм сарҙаҡтарҙан эҙләнек, иғландар яҙып элдек.\nБер көн килеп ул үҙе ҡайтты... Беҙҙең түҙемлегебеҙ һуңғы сигенә етте. Икенсе көнөнә үк бесәйҙе ветеринарға алып барҙы ҡ. Шул көндән алып Тихонды сәфәрҙәр ҡыҙыҡһындырмай башланы. Хәйер, Тихон тураһында етеп торор, моғайын.\nХәҙер минең хәбәрем дүрт йыл дауамында минең апайымда йәш әүсе Тишка хаҡында. Уның был өйгә килеп эләгеүе ҡыҙыҡ та, ҡы ҙғаныс та булды. Бер көн иртән минең туғандарым кухняла нинд әйҙер йәлләүес мыяулау ишетә. Тауыш, асыҡланыуынса, төтөн юл ынан килгән була. Ҡотҡарыусылар саҡырырға тура килә, әммә у лар ҙа ярҙам итә алмай. Һөҙөмтәлә стенаны емерергә тура килә\nһәм унан бәләкәс кенә ҡара йомғаҡ килеп сыға. Нисек итеп ун ың төтөн юлына эләгеүе хаҡында фаразларға ғына ҡала. Туғанда рым бесәй балаһын изге билдә итеп ҡабул итә. Таҙартып, йыуын дырып ашатып алғас, "бүләктең" өс төҫлө матур бесәй икәнлег е асыҡлана. Бынан тыш ул хужаларын дауалай ҙа белә, Тишка та п ауыртҡан ергә генә ята һәм бер аҙ ваҡыт үткәс ауыртыу кәме й йә бөтөнләй үтә.\nӘ ғөмүмән бесәйҙәр тураһында бик күп нимә һөйләргә булы р ине.\nМин күп йылдар инде 60 - сы йылдарҙа "Огонек" журналынан киҫеп алынған бер яҙманы һаҡлайым. Унда хужалары үҙҙәре Урал ға күсеп китеп Лиза исемле бесәйҙәрен Себерҙә ҡалдырыуҙары т ураһында һөйләнә. Бер нисә айҙан йонсоған, ябыҡҡан Лизаларын ың ишек төбөнә килеп йығылыуын күргән хужаларҙың аптырауын к үҙ алдына килтерергә булалыр, моғайын. Нисек итеп тоғро бесә йҙең ике мең саҡрым араны ( унда бер нисә йылға аша сығырға ла тура килә) үтеүе бөгөн дә йомаҡ булып ҡала. Әммә ошондай осраҡтарҙы һирәк тип әйтеп булмай.\nБесәйҙәрҙе ғөмүмән бар илдәрҙә лә яраталар. Әммә инглизда р был йорт хайуанына айырыуса битараф түгел. Инглиздарға бер\nяпон кешеһенең ҡунаҡҡа килеүе һәм кәнәфиҙә йоҡлап ятыусы бе сәйҙе төшөрөп, үҙе менеп ултырыуын хужаларҙың ғәфү итә алмау ы һәм был японды башҡа бер ваҡытта ла ҡунаҡҡа саҡырмауҙары т ураһында барыһының да ишеткәне бар...\nҺәм иң аҙаҡтан республиканың көнъяҡ - көнбайыш райондарын ың береһендә булған хәлде һөйләп үтмәксемен. Унда календула,\nмәтрүш, һары мәтрүш, бөтнөк, аҡ сәскә кеүек дарыу үләндәре үҫтерәләр икән. Ә бер баҫыуға иһә валериан ( бесәй үләне) сә скәндәр. Уңыш бик шәп булырға оҡшаған, тик уны барыбер йыйып\nала алмағандар. Ә сәбәп иһә был үҫемлек еҫенә тирә - яҡтан йыйылып килгән бесәйҙәрҙә булған. Уларҙың һөжүмен эттәр ҙә, мылтыҡтан атып ҡурҡытыуҙар ҙа, ҡоймалар ҡороу ҙа туҡтата алм аған. Бына шундай хәл.


Мәскәүҙә дауаланған һалдаттарға һәр яҡлап ярҙам күрһәтеләсәк — Башҡортостандың Тулы хоҡуҡлы вәкиллеге // Йәмғиәт | новости башинформ.рф\nМәскәүҙә дауаланған һалдаттарға һәр яҡлап ярҙам күрһәтеләсәк — Башҡортостандың Тулы хоҡуҡлы вәкиллеге\n17:00, 15 июля 2015 Йәмғиәт\nМәскәүҙә дауаланған һалдаттарға һәр яҡлап ярҙам күрһәтеләсәк — Башҡортостандың Тулы хоҡуҡлы вәкиллеге Фото: госпиталдең рәсми сайтынан\nӨФӨ, 2015 йыл, 15 июль. /«Башинформ» мәғлүмәт агентлығы, Әлим Фәйезов/.\nОмскиҙа Һауа десанты ғәскәрҙәренең казармаһы емерелеү һөҙөмтәһендә йәрәхәтләнеп, бөгөнгө көндә Мәскәүҙә дауаланған Башҡортостан һалдаттарына республиканың Рәсәй Президенты ҡарамағындағы Тулы хоҡуҡлы вәкиллеге һәр яҡлап ярҙам күрһәтәсәк. Был хаҡта «Башинформ» агентлығына Башҡортостандың Мәскәүҙәге Тулы хоҡуҡлы вәкиллеге хеҙмәткәре Азат Ғәфүров хәбәр итте. Уның һүҙҙәренсә, хәҙерге ваҡытта Мәскәүҙә республиканан ике егет дауалана. Бынан алдараҡ бер һалдат хаҡында ғына мәғлүмәт бирелгәйне. Стәрлетамаҡтан Владимир Петров — Бурденко исемендәге хәрби клиник госпиталдә, Илнур Ҡыуандыҡов Вишневский исемендәге 3-сө хәрби-клиник дауаханаһында ята.\nАзат Ғәфүров әйтеүенсә, Башҡортостандың Мәскәүҙәге Тулы хоҡуҡлы вәкиле, республика Хөкүмәтенең вице-премьеры Артур Шәйнуров ике һалдатты дауалау буйынса хәлде контролгә алған.\n«Беҙ Бурденко һәм Вишневский исемендәге госпиталдәрҙә булдыҡ. Егеттәрҙең икеһе лә реанимация бүлегендә ята, табиптарҙың һүҙҙәренсә, Владимир Петровтың хәле үтә ауыр, ул аңын юғалтҡан, палатаһына индермәйҙәр. Илнур Ҡыуандыҡовтың хәле бер аҙ яҡшыраҡ, әммә уның янына ла инергә ярамай. Асыҡланыуынса, ул етем, ата-әсәһе юҡ. Беҙ егеттәргә ниндәй ҙә булһа ярҙам кәрәк булһа тип, телефон һандарын, адресыбыҙҙы ҡалдырҙыҡ», — тип һөйләне Азат Ғәфүров.\nТеги: ҡораллы көстәр,омскиҙағы фажиғә,башҡортостандың мәскәүҙәге тулы хоҡуҡлы вәкиллеге


Чатта теркәлергә рулетка менән башҡа ҡыҙға 18 - Видеочивать Бразилия - Bate-Papo!\nМенән осрашыу филиппин ғына һеҙ ҡатын - ҡыҙҙы кәләш тай\nУлар хәстәрлекле һәм татлы\nФилиппин матур ҡатын, һәм иҫ киткес һомғолПартнерҙарса мөнәсәбәт бик мөһим булған улар өсөн.\nЭске матурлыҡ һәм заседании, уларҙы бер ни булмай.\nКүпселек ирҙәр таба торған непреодолимое тәбиғәт-тәбиғәт ярата һәм уның өсөн изге. График ҡатын-ҡыҙ ғаиләне беренсе урынға ҡуя һәм бик ғаилә үҙ филиппин өҫтөнлөктәргә йүнәлтеү. Ул бик тоғро, үҙ ғаиләһен һәм үҙ партнеры.\nҠатын-ҡыҙ менән аралашыу филиппин бер генә проблема юҡ, сөнки ул ...\nРулетка на андроид Скачать Ч\nРулетка ч - видео андроид өсөн бушлай һәм аноним селтәрҙәр ярҙамында аралашыуҙа үҙ ырыуының иң яҡшы өҫтәмә буласаҡБуйлатып башынан аралашыуы өсөн төп шарт булып тора камера, интернет һәм микрофон. Ҡушымта теркәлгән процесында ҡулланыу өсөн кәрәк түгелдер, ялҡытҡыс уҙа, һәм шул ярҙамды авторизовываться социаль селтәрҙәр менән оҡшаш. Рәт-рәт программаһын башлап ебәрергә кәрәк, төймәгә басыгыз «старт», осраҡлы эҙләй башлай һәм уны файҙаланыусылар, улар менән төрлө темаларға аралашырға мөм...\nDekouvri foto gratis san yo pa enskripsyon an sou\nвидеочивать рулетка етди таныштырҙы. башҡа бушлай танышыу сайттарына теркәлдем 18 ч плюс рулетка телефон таныштырҙы теркәлгән башҡа өлкәндәр өсөн бушлай таныша теркәлгән ч танышты рулетка ч рулетка менән ҡыҙыҡай бушлай теркәү видео чат егет танышырға видео


Ҡатын-ҡыҙ намаҙ уҡыһа...\n20 Май , 16:06\n“Намаҙ – Исламда мөһим ғәмәл, уның биш терәгенең береһе”, – тигән пәйғәмбәребеҙ Мөхәммәт ғәләйһис-сәләм. Ошо аманатты тотоп, республикабыҙҙа төрлө күркәм саралар уҙғарылып тора.\nМәҫәлән, Өфөләге “Рамаҙан” мәсетендә намаҙға өйрәнергә теләгән ҡатын-ҡыҙ өсөн икенсе тапҡыр уҡыу үткән.\nПрограмма шул уҡ. Билдәле булыуынса, сараны ойоштороусы һәм спикер – Илүзә Ғафарова. Тағы бер белгес – Гөлназ Сәйғәфәрова, ул намаҙға әҙерлек темаһы буйынса дәрес үткәргән, ғибәҙәтте дөрөҫ ҡылыу, уның төрҙәре, башлаған мәлдә ниндәй сүрәләрҙе өйрәнеү кәрәклеге һәм башҡалар хаҡында һабаҡ биргән, Ислам тарихының төп осорҙары тураһында һөйләгән.\nБашҡортостан мосолмандары Диниә назараты тарафынан намаҙ уҡырға өйрәтеү алымдары бирелгән баҫмалар донъя күреп тора. Әлеге сарала ла улар һәр уҡыусыға бүләк ителгән. Өйлә намаҙы еткәс, курста ҡатнашыусылар лекцияла өйрәнгәндәрен ғәмәли йәһәттән нығытыу өсөн ғибәҙәт ҡылып ҡараған.\nТәүге саралағы кеүек үк, быныһында ла ҡатнашыусылар күп булған. Ҡатын-ҡыҙҙар ошондай уҡыу мөмкинлеге тыуҙырған өсөн Башҡортостан мосолмандары Диниә назаратына, “Рамаҙан” мәсетенә, ойоштороусы Илүзә Ғафароваға, уҡытыусыларға рәхмәт белдергән, курстарҙың киләсәктә лә туҡталып ҡалмауын теләгән. Уларға бағыусылар тарафынан әҙерләнгән бүләктәр – намаҙ уҡыу өсөн балаҫтар, яулыҡтар, сертификаттар тапшырылған.\nОйоштороусылар әйтеүенсә, ҙур ихтыяж барлығын күҙ уңында тотоп, бындай сараны артабан да үткәреү ҡаралған. “Тормошта күп нәмә ҡатын-ҡыҙҙан, әсәнән тора. Уның намаҙ уҡыуы тәү сиратта ғаиләһе өсөн әһәмиәтле – иншаллаһ, дин юлына килгәндәр артасаҡ”, – ти ойоштороусылар.


Әсәйҙәр балалары өсөн доға ҡылырға тейеш!\n24 Ноябрь , 00:01\nӘсәйҙәрҙең балалары өсөн теләгән теләктәре, ҡылған доғалары бик тиҙ ҡабул була, сөнки әсәй доғаһы менән Аллаһ араһында пәрҙә юҡ.\nУлар өсөн, беҙ — әсәйҙәр ҙә һорамаһа, кем һорар, доғаны һәр ваҡыт ҡылырға мөмкин. Аллаһы Тәғәлә Үҙенән һораусыларҙы, доға менән мөрәжәғәт иткәндәрҙе ярата!!!!!!!!!\nЙә Аллаһ! Һинең Гүзәл Исемдәрең менән Һинән һорайбыҙ, Һиңә ялбарабыҙ беҙҙең балаларыбыҙҙы Үҙеңдең Рәхмәтең менән солғап ал!!!!!\nЙә Раббым! Уларға хәйерле, сәләмәт оҙон ғүмер бир, балаларыбыҙҙы Үҙеңә ғибәҙәт ҡылыусыларҙан һәм Үҙең ҡушҡандарҙы үтәүселәрҙән ит!!!!!\n🙏Йә АЛЛАҺ, уларҙың иманын нығыт һәм көсһөҙҙәренә көс һәм ауырыуҙарына шифа бир!!!!!!!! РАББЫМ, уларҙың тәндәрен нығыт, күреүҙәрен, ишетеүҙәрен камил ҡыл, етешһеҙлектәрен төҙәт, иң яҡшы кешеләр итеп тәрбиәлә!!!!!\n🙏Йә Аллаһым Үҙеңдең мәрхәмәтең менән балаларыбыҙҙы ауырыуҙарҙан, хаталарҙан, гонаһтарҙан һәм аҙашып яман юлдарға кереп китеүҙәрҙән һаҡла, уларҙы Үзеңә тоғролоҡло итеп тәрбиәлә!!!!!\n🙏Йә Аллаһ, балаларыбыҙҙы атай-әсәйҙәрен яратып, хөрмәт итеп тыңлай торған ит, атай-әсәйҙәренә ҡарата ҡаты бәғерле, тыңлауһыҙ булмаһындар, Йә Раббым!!!!!!!!\n🙏Йә Аллаһым, беҙгә балаларыбыҙҙы юғары әхләҡлы һәм ныҡлы иманлы итеп үҫтерергә ярҙам ит!!!!!!!!!!\n🙏Раббым, беҙ үҙебеҙҙең нәҫелебеҙҙе тәрбиәләүҙе Һиңә ышанып тапшырабыҙ!!!!!!!!\n🙏Йә Аллаһым, Һин Үҙеңдең ҡөҙрәтең менән балаларыбыҙҙы төрлө яуыз сирҙәрҙән таҙарт һәм әхләҡһыҙлыҡтан имен ҡыл. Беҙ уларҙы Һиңә тапшырабыҙ! !!!!!!!\n🙏Йә Раббым, Һин уларҙы көндөҙ һәм кистәрен тарала торған бар төрлө яуызлыҡтарҙан, яман ғәҙәттәрҙән, яман һүҙҙәрҙән, яман күҙҙәрҙән, кемде лә булһа хаҡһыҙға рәнйетеүҙәренән һәм үҙҙәрен дә хаҡһыҙға рәнйетеүҙән, көнсөл кешеләрҙең күҙ ҡарашынан һаҡла, яҡла, Үҙеңдең рәхмәтең менән уратып ал!!!!!!!\n🙏Йә Аллаһым, беҙҙең балаларыбыҙҙы бөтөн яҡлап, өҫтән дә, аҫтан да, уң яҡтан да, һул яҡтан да, алдан да һәм арттан да зыян килмәҫлек итеп, яуыз бәндәләрҙең, яуыз хайуандарҙың, тәбиғәт бәлә-ҡазаларының һәм юл һәләкәттәренең зыяны теймәҫлек итеп һаҡлауыңды Үҙеңдән, ялбарып-ялбарып, һорайбыҙ!!!!!!!!!\n🙏Йә Аллаһ, балаларыбыҙ беҙҙең йөҙ аҡлығыбыҙ һәм күңел шатлығыбыҙ булһа ине!!!!!!!!!\n🙏РАББЫМ, уларҙың йөрәктәрен шундай итеп үҙгәрт, балаларыбыҙ Һине яратыусыларҙан булһындар һәм һине яратыуслырҙы яратһындар!!!!!\n🙏Йә Аллаһ, балаларыбыҙға был донъяла ла, ахирәттә лә кәрәкле, файҙалы булған белем бир, ул белем уларға Һине яратырға һәм Һинең бойороҡтарыңды үтәп йәшәп, мәңгелеккә киткәндә иманлы бәндәләр булып китергә ярҙам итһен!!!!!!!!\n🙏Йә Аллаһ, балаларыбыҙҙың башҡалар араһында дәрәжәһен күтәр һәм уларға бәхет, тәүфиҡ, һидәйәт һәм иман байлығы, үҙҙәрен тәъмин итерлек, башҡаларға ла ярҙам итерлек мал бир, кеше күҙҙәренә ҡарап тилмереп йөрөүҙәрҙән Үзең һаҡла!!!!!!!!!!\n🙏Йә Раббым, балаларыбыҙға сәләмәт йөрәк, мәрхәмәт, шәфҡәт, алған белемдәре менән башҡаларға ярҙам итергә әҙер тороусы күркәм әхләҡ бир!!!!!!!!\n🙏Йә РАББЫМ,балаларыбыҙҙы түбәнлеккә төшөүҙән һәм хурлыҡҡа ҡалыуҙан һаҡла. Уларға шундай шатлыҡ бир, ул шатлыҡ беҙгә лә шатлыҡ китерһен!!!!!!!!\n🙏Йә Аллаһ, балаларыбыҙға зирәк зиһен, үткер фекер, камил аҡыл, күркәм холоҡ, йомшаҡ фиғел,тулы иман бир!!!!!!!\n🙏Йә Аллаһым, балаларыбыҙ Ҡиәмәт Көнөндә йәннәткә инеү өсөн беҙҙең дәлилдәребеҙ булһындар. Әəəмиин!!!!!